Velika bruka srpskog fudbala, poslednja u dugom nizu, svoj početak imala je u nedelju uveče u Subotici, na meču Spartak - Radnički.\nMeču su prethodile tenzije na obe strane: i Spartak i Radnički su se grčevito borili za izlazak na evropsku scenu u idućoj godini, odnosno za treće mesto u prvenstvu. Podrazumeva se da mogućnost igranja u evropskim takmičenjima višestruko podiže cenu igračima i renome kluba. Baš zbog toga što je bio u pitanju „komplikovan“ meč, za delioca pravde delegiran je proslavljeni sudija Milorad Mažić. Međutim, nakon što je naš najbolji sudija određen za prvog sudiju finala Lige šampiona, UEFA je zatražila da do meča u Kijevu ne sudi domaće utakmice. Oba vlasnika kluba - Dragan Simović i Ivica Tončev - zahtevali su da utakmicu sude strane sudije, ali su ih čelnici domaće lige to odbili. Epilog: pobeda Subotičana, dva penala protiv Radničkog i isključenje njihovog najboljeg strelca Pavkova, kome je Obradović dodelio dva žuta kartona u razmaku od samo dva-tri minuta.\nOd dva dosuđena jedanaesterca, drugi je bio naročito "komičan": Obradović je video igranje rukom u šesnaestercu, iako je defanzivac Radničkog loptu blokirao - nogom. Ovakvo suđenje alarmiralo je ne samo čelnike Jelen Superlige već i istražne organe. Jagodinac je odmah po završetku meča priveden na saslušanje u policijsku stanicu, gde je inspektorima pokušao da opravda svoje suđenje.\nKako "Blic" nezvanično saznaje, Obradović je rekao da nije namerno pogrešno dosudio penal protiv Radničkog, te da je u pitanju nenamerna sudijska greška. U toku ispitivanja pristao je i na predlog inspektora da bude podvrgnut poligrafskom testiranju. Tada je, po svemu sudeći, napravio grešku jer je na tom testiranju pao, nakon čega je i uhapšen. MUP je juče poslao i zvanično saopštenje o hapšenju.\n"Obradović se sumnjiči da je na fudbalskoj utakmici u Subotici, između FK Spartak i FK Radnički, iskorišćavanjem svog službenog položaja favorizovao domaći tim i tako ga stavio u povoljniji položaj u odnosu na protivnika. Osumnjičenom je određeno zadržavanje do 48 sati, nakon čega će, uz krivičnu prijavu, biti priveden nadležnom tužiocu", navodi se u saopštenju.\nPrema nezvaničnim informacijama, policija i tužilaštvo će sada ispitivati ko je i na koji način uticao na Obradovića da donese niz nelogičnih odluka na pomenutom meču. Obradoviću ovo, inače, nije prvi put da je pod udarima kritika zbog suđenja. Najupečatljiviju grešku napravio je na večitom derbiju, kada nije poništio pogodak koji je postigla Crvena zvezda, iako je lopta prethodno dobrano napustila teren i izašla u gol-aut.\nNjegovi privatni poslovi takođe će se naći na radaru policije. Prema onome što pričaju Obradovićevi Jagodinci, sudija je vlasnik dve menjačnice u tom gradu, a strastveni je kladilac.\nOstaje da se vidi da li će hapšenje sudije dovesti do istrage i otkrivanja nalogodavaca onoga što u ovom momentu apsolutno izgleda kao nameštaljka.\nIspituju i pomoćne sudije\nInspektori i tužilac će u nastavku istrage obaviti razgovor i sa pomoćnim sudijama na ovom meču. Ipak, na "propuste" koje je Obradović načinio pomoćne sudije, zapravo, nisu mogle da utiču, tako da policija ne polaže velike nade u to da bi njihovi iskazi mogli da pomognu u istrazi. Očekuje se i provera imovinskog stanja uhapšenog sudije, proveravaju se i njegove uplate u kladionicama, što sve pokazuje da je istraga usmerena na to da se otkrije ko je platio nepostojeći penal?\npriveden fudbalski sudija\nGargamel A sta ako nije Spartak namestio i platio sudiju nego neko ko zbog kladionice to uradio? Ili cak ako je sam sudija odlucio da namesti rezultat i da se neko unesto njega kladio, recimo vise ljudi i svako sa prihvatljivim iznosom u vise razlicitih kladionica, tako da uplate ne budu sumnjive. Mora se prvo dokazati da je Spartak ucestvovao u namestanju, to sto su pobedili ne znaci da su i ucestvovali u namestanju. Na kraju, do tog penala su i vodili 1:0 sa igracem vise, nije im bilo potrebno nesto tako ocigledno.\nBob Rock Spartak vodi sa 1-0 i ima igrača više, u takvom odnosu snaga Radnički je nemoćan da bilo šta promeni. Uprkos tome on svira onaj presmesni penal koji domaćinu nije potreban , ali nekom jeste. Kome? I zašto je kvota na Radnički stalno padala do mizernih 1,55 pred meč. U prvom poluvrenenu izmišljaju dva ofsajda Spartaku ne dajući mu da dođe do gola gostiju. A onda drugo poluvreme kasni desetak minuta. Zašto? I sve se okreće tumbe. Da nije arbitar u poluvremenu zavrnuo nalogodavce i umesto posao za gosta, isti odradio za domaćina. A onda mu nezadovoljni poslodavci servirali rešetke? Možda?\neho Kladionice su čudo.Pod hitno ih zabraniti i vratiti Sportsku prognozu kao nekad.Odnos prihoda 51% naspram 49% u korist Države.Iz toga finansirati Crveni krst i ostale humanitarne organizacije.Zašto se nezna ko su vlasnicikladionica i koliko Država uprihoduje sredstava od njih.Pa nije Partizan bez veze igrao nekoliko utakmica u prošlom prvenstvu na veliki prelaz iz 1-2 i 2-1 u nizu.Šta mislite da je Vazura dobio batine bez veze.U Srbiji ništa nije bez veze i razloga.\nSuboticanin Navijam za Spartak, bio sam na zapadnoj tribini tokom utakmice i pored svega, moram da priznam da su Nislije bolji tim od Spartaka i da nije bilo sudijine jako primetne asistencije, ne bismo pobedili! Nas, prave ljubitelje fudbala i lokal-patriote bio je blam zbog dosudjenih penala (narocito drugog).\nNeko ko Zna hocete da istrazite jos 7 utakmica u zadnjih 4 kola nase lige koje ja znam da su namestene i da pohapsite sve koje trebate!? necete...... sve se zna ljudi..... pa kad "ja" znam mora i vrh policije.....\npampur On je samo sitna riba u ovom moru plavom, elem, dati mu status svedoka saradnika da propeva o svemu sto zna ,a sigurno zna mnogoooo !\nLopovluk Koji su svi predsednici klubova trebalo bi im dozivotno odrediti zabranu gledanja utakmica a ne upravljanje klubovima. Vuckova Srbija Napredno nema sta\nalo koja farsa i sprdnja... Pa svi znaju da poligraf nije validan i da se na osnovu njega ne hapsi. Moze da posluzi daljoj istrazi. Na kraju ce ih tuziti i odrati drzavu za jos malo para\nilke vidim da se igraci radnickog nisu nesto preterano bunili , tako da predpostavljam da su svi znali kako ce se utakmica zavrsiti I pre nego sto je pocela\nne lupaj Znas kad bi Spartak imao 1:0 i igraca vise da nije sudio ovaj sudija???Zato razmisli prvo sta ces da napises pa posle pisi, lupas gluposti a nisi ni gledao tekmu1


'Zlatovanje 2018' - jedinstveno letovanje na Zlataru početkom avgusta - News - Turistički svet\n"Zlatovanje 2018" - jedinstveno letovanje na Zlataru početkom avgusta\nTuristička organizacija "Zlatar", uz podršku Ministarstva trgovine, turizma i komunikacija, a u saradnji sa organizacijom "Srbija za mlade", u periodu od 1. do 5. avgusta organizuje jedinstveno letovanje na Zlataru - "Zlatovanje 2018".\nUčesnici ovog događaja moći će da izaberu trodnevni ili petodnevni program i da otkriju sva jezera Uvca (Zlatarsko, Uvačko, Radoinjsko), nepregledne šume Zlatara, vidikovce i meandre, kanjone i divlji svet. Za sve ljubitelje pešačenja organizovano je i jedinstveno pešačenje do vrha Zlatara - noćni uspon i doček svitanja na 1.627 mnv.\n- Ovim događajem želimo da ukažemo na potencijale Srbije kao destinacije za aktivno letovanje u prirodi. Ovo je odlična prilika za one koji bi želeli da provedu leto u Srbiji, a i za one koji su bili u inostranstvu i žele da produže svoje letovanje sa manjim budžetom - poručuju organizatori.\nProgram "Zlatovanja" možete pogledati OVDE.


Aleksandar MN, Beograd koristi usluge knjigovodstvene agencije SVM Beograd\nTelefon: +381 11 7838 266\nUkratko o preduzeću Aleksandar MN Beograd\nAleksandar MN jedna od najvećih kompanija na tržištu farmacije. Uspešno posluju preko deset godina i bave se uvozom i distribucijom OTC programa i medicinskih sredstava. Poslovnim pristupom bore se za kvalitet i distribuciju originalnih proizvoda, identičnih kao i na tržištima SAD – a i Kanade. Proizvodi koje uvoze poznati su i odlično prihvaćeni u celom svetu.\nProizvode koje uvoze i ditribuiraju su : Hygenic Corporation ( Biofreeze), Jarrow (Bone Up, Vitamin D3, Q-Absorbe), NeoCell (Super Collagen), Gemini ( Joint MD), CCA (Paste za zube, Scar Zone, Scar Zone Acne), Kinesio Taping, Marnys (Vitamin B12).\nPreduzeće koristi sledeće usluge knjigovodstvene agencije SVM Beograd\nPreduzeće Aleksandar MN, Beograd, koristi sve prednosti ujedinjenih poslovnih poslovnih rešenja, gde je uz knjigovodstvene i savetodavne usluge na raspologanju i moderan poslovni sofver. Sve usluge u paketu koji ne premašuje standardne cene knjigovodstvenih usluga uz nebrojene prednosti ovakvog načina rada. Ažurnost informacija bitnih za planiranje optimalnih količina na lageru kao i planiranje prodaje napravile su značajan pomak u poslovanju, a sve to je u ponudi knjigovodstvene agencije SVM Beograd.


HomeDRUŠTVOMinistar Stefanović pozvao mlade da se prijave za stipendije\nPotpredsednik Vlade i ministar odbrane dr Nebojša Stefanović pozvao je danas mlade da se prijave na konkurs Ministarstva odbrane za studentske stipendije, koji je, kako je rekao, zaista dobra prilika da dobiju finansijsku podršku tokom školovanja, ali i da imaju siguran posao po njegovom završetku.\n„Raspisali smo konkurs za ukupno 42 stipendije za studente farmacije, elektronike, elektrotehnike, mašinstva, računarskog i hemijskog inženjerstva, građevinarstva, matematike i drugih studija. Stipendije iznose od 35.000 do 50.000 dinara mesečno, što je verujem od pomoći svakom mladom čoveku u smislu njegovog osamostaljivanja“, rekao je ministar Stefanović.\nOn je precizirao da će po završetku školovanja i obuka, njih 15 postati oficiri Vojske Srbije sa radnim mestima širom Srbije, dok će njih 27 dobiti posao u Vojnotehničkom institutu i Tehničko-remontnom zavodu „Kragujevac“.\n„Želim da pozovem mlade ljude da se odluče da se prijave na konkurs i grade svoju budućnost u našoj vojsci i u našoj Srbiji. Mi smo se potrudili da im pokažemo da zaista verujemo u mladost Srbije, u njeno znanje, veštine i vrednosti, da cenimo trud mladih ljudi i da hoćemo da ulažemo u njihovu budućnost“, poručio je ministar.\nKako je rekao, u prethodnom periodu imao je priliku da razgovara i sa onima koji su već postali naši stipendisti, ali i sa onima koji su već počeli da rade u Ministarstvu i Vojsci.\n„Izuzetno sam ponosan na njih, jer su patriote, energični i srčani ljudi, koji vole svoju vojsku i otadžbinu i hoće da jačaju i grade svoju zemlju. Očekujem da će zahvaljujući i ovom konkursu u našu vojsku i ministarstvo doći i novi mladi ljudi i pomoći nam da ogromnim znanjem i radom u borbi za jaku Srbiju napravimo novi korak napred“, naveo je Stefanović.\nDa podsetimo, konkurs za stipendije otvoren do 29. oktobra, a sve informacije koje su potrebne za apliciranje nalaze se na sajtu Ministarstva odbrane, www.mod.gov.rs.


PORTAL: Francuska ukida burke od 2011.\nFrancuska će definitivno od proleća 2011. godine zabraniti nošenje nikaba i burke, tradicionalne ženske muslimanske odeće, koja prekriva lice i telo.\nNaime, francuski eksperti za ustav juče su potvrdili zakon o zabrani potpunog prekrivanja lica, nakon što su to prošlog meseca učinila oba doma francuskog parlamenta.\nUstavno veće, telo čiji je zadatak da pazi na čuvanje i sprovođenje ustavnih principa i pravila, zaključilo je da zakon kojim se zabranjuje nošenje burke u javnosti ne ugrožava građanske slobode.\nUprkos ranijim prognozama da predlog zakona neće proći pred ustavnim većem, njegovi članovi su ga prihvatili gotovo u celini. Jedino odstupanje od prvobitnog nacrta jeste da se zakon neće primenjivati na javnim mestima predviđenim za molitvu, jer bi to moglo da se tumači kao ograničavanje verskih sloboda.\nU zakonu se direktno ne pominje islam ili islamski veo, već je akcenat stavljen na zaštitu prava žena koji je u skladu sa francuskim idealom o jednakosti žena i sekularnom tradicijom države. Upravo tom formulacijom najčešće su se u javnosti služili političari koji su promovisali taj zakon, pa i francuski predsednik Nikola Sarkozi.\nPrema rečima francuskog premijera Fransoa Fijona, ovim zakonom se afirmišu vrednosti republike uz poštovanje slobode svesti i religije.\nInače, u Francuskoj živi ukupno pet miliona muslimana, od kojih je dva miliona žena. Od tog broja, samo oko dve hiljade muslimanki u potpunosti prekriva lice velovima.\nNovim zakonom predviđa se kazna od 150 evra, odnosno obavezan kurs o građanskom ponašanju, ukoliko se osoba pod velom ogluši o upozorenje. Muškarci koji budu primoravali svoje supruge da nose zabranjene velove moraće da plate kaznu do 30.000 evra, a sledi im i godinu dana zatvora. Kazna se udvostručuje ukoliko je u pitanju maloletnica. Ako ne žele da plate ni da idu u zatvor, oduzimaće im se državljanstvo.\nPoslednja šansa za ukidanje ovog zakona jeste pred sudom za ljudska prava u Strazburu, čije odluke imaju obavezujući karakter.\nSlični zakoni prošli su parlamentarnu debatu u Belgiji i Španiji, a slična situacija je i u Holandiji i Italiji.


PREISPITIVANJE DOKUMENATA - B E T O N :: KULTURNO PROPAGANDNI KOMPLET\nSubota 30. novembar 2013.\nČetrnaesta, autorska predstava Ane Đorđević, Narodno Pozorište Banja Luka, izvedena na 30. pozorišnim susretima u Brčkom\nSledeće godine, 2014., biće 100 godina od početka Prvog svetskog rata i od Sarajevskog atentata na Franca Ferdinanda, austrougarskog nadvojvodu i prestolonaslednika. Atentat je smislila i izvela grupa nezrelih mladića, pripadnika društva Mlada Bosna, a pucnje koji su usmrtili nadvojvodu i njegovu suprugu Sofiju, ispalio je siromašni školarac – Gavrilo Princip, koji je odmah uhapšen i koji je u zatvoru, osuđen za najteži zločin terorizma, teško bolestan umro 1918., ne dočekavši kraj Velikog rata. Organizacija Mlada Bosna bila je patriotska organizacija hrabrih mladih ljudi i poput drugih sebi sličnih, imala fanatične ciljeve istorijskog preokreta: uništenje Austrougarske carevine i oslobađanje južno slovenskih naroda iz te već ostarele „Tamnice naroda“. U isto vreme, u Sloveniji i Hrvatskoj, koje su takođe bile u sastavu Austrougarske monarhije, vodile su se političke borbe za osamostaljenje i već su bili postignuti dogovori da se formira separatna celina države u kojoj bi južno slovenski narodi imali široku autonomiju i svoj parlament. U Srbiji je postojala tajna organizacija unutar vojnih krugova „Sloboda ili smrt“, na čijem čelu je bio poznati pučista iz 1903. godine Dragutin Dimitrijević - Apis i ta organizacija je pripremala teren za napad Srbije na Bosnu i Hercegovinu u cilju priključenja srpskog naroda matici Srbiji.\nApisova tajna organizacija, podstakla je mlade gnevne ljude na atentat, Austrougarska monarhija objavila je rat Kraljevini Srbiji i tako je počeo Prvi svetski rat, najveći do tada poznat, sa milionima žrtava i sa neverovatnim razaranjima. Ostala su i do sada nerazrešena pitanja o tome: ko je sve pomogao atentatorima i naročito, šta je sve bilo deo te terorističke ili herojske, oslobodilačke i patriotske akcije mladih fanatika? Zna se naravno za mnoge činjenice vezane za ove događaje, zna se za istorijske okolnosti: evropski imperijalizmi tražili su prostor za širenje svojih uticaja, a staromodna i mnogonacionalna Austrougarska monarhija bila je na izdisaju. Rat je svakako bio pred vratima, ali da li bi on počeo tada kada je počeo i da li bi Srbija imala toliko žrtava koliko je imala da atentata u Sarajevu nije bilo, predmet je i dalje velikih diskusija. U svakom slučaju, dokumenata ima mnogo kao što ima mnogo različitih razmišljanja o pravdi i krivici, o pravu malih naroda na terorizam protiv velesila, o uzrocima rata i okolnostima vezanim za Sarajevski atentat.\nPradstava Ane Đorđević i ansambla Narodnog pozorišta iz Banja Luke, Četrnaesta, počinje postmodrenom tvrdnjom da je nemoguće utvrditi šta je celovita, prava i jedina istina o tim događajima, a onda u skoro dva i po sata, uporno i scenski atraktivno, preispituje istinitost dokumenata, koje je, pre svega, izložio u svojoj obimnoj knjizi Vladimir Dedijer. Forma ovog igrokaza je dokumentaristički teatar u kome svih devet, uglavnom mladih glumaca, igra mnoge likove iz bogate galerije istorijskih ličnosti koje se u dokumentima pominju. Na sceni se rekonstruišu događaji iz istorijske, ali i iz intimne arhive likova – od samog nadvojvode Ferdinanada, koga veoma upečatljivo, pored mnogih likova, igra Branko Janković i daje mu pravi otklon u nepoznato, potvrđujući tako da konačne i jedne istine nema. I ostali likovi i glumci igrali su svoje scene brzo i jednostavno, ali sa kritičkim nabojem i nekom racionalnom sumnjom u konačnu i isključivu verdostojnost dokumenta koji se predstavljaju. A tih dokumenata i izjava, tumačenja i komentara ovog istorijskog događaja bilo je zaista mnogo u predstavi. S jedne strane to je fasciniralo širinom zahvata, a sa druge – to je opterećivalo predstavu, tako da je zapravo, zbog nedovoljne selekcije faktografskog materijala, ostalo premalo prostora za pozorište. Glumci su, uz velike napore, sa rediteljkom iznalazili sve nove i nove načine kako da predstave ovaj pa onaj dokument, tako da je predstava, sa dodatnim nepotrebnim ponavljanjem priča, sad iz ugla ovog, sad iz ugla onog učesnika, a svih fragmentarnog uvida, i slika 1914. godine bila preopterećena faktografijom i postala neka vrsta nabrajanja fakata pa se i osnovni odnos vrlo moderne, pozorišne sumnjičavosti izgubio.\nU svakom slučaju, ovo je i produkcijski i umetnički bio vrlo složen i vrlo uspešan projekt. Izneli su ga pored pomenutog Branka Jankovića, glumci: Goran Jokić, Željko Erkić, Zlatan Vidović, Sandra Ljubojević, Miljka Brđanin Babić, Dragana Marić, i studenti Dramske akademije iz Banja Luke Danilo Kerkez i Ivan Perković. Svi su oni bili jako nadahnuti i vrlo koncentrisani, da bi u vrlo kratkim sekvencama i u postdramskom maniru, izveli sve preokrete koje su morali da izvedu prelazeći iz lika u lik i igrajući nebrojene situacije, neke samo u naznakama, a neke sa dubljim obrazloženjem. Stil ovog brzog preigravanja i borba sa faktografijom, delovao je, u onim sekvencama kada je rediteljka pribegavala horskom izgovaranju tekstova, naročito patriotske sadržine – pomalo starinski i podsećao na davne prigodne recitale, ali uglavnom je scena bila ispunjena vrlo svežim glumačkim i rediteljskim rešenjima, pa je i pored prilične dužine i nedovoljno naglašenog kraja – predstava držala pažnju prepunog gledališta. Pored ostalih kvaliteta, u ovom scenskom igrokazu, vrlo je važna bila i funkcionalna scenografija Dragane Purković Macan. Pokretni krupni komadi scenogarfije – tribine koje su i stepenice i klupe i sanduci i zidovi i tamnice i sobe i sudnice, omogućavali su brzu i laku promenu ambijenta, a da se ne poremeti zadati stil igre.\nVrlo savesna i potrebna predstava.


Specijalna policija uhapsila desetak aktivista grupe Pravda za Davida! Žurnal - Jedina slobodna teritorija\nNakon velikog protesta: Specijalna policija uhapsila desetak aktivista grupe Pravda za Davida!\nObjavljeno: 30.12.2018. u 23:33h\nPrema posljednjim informacijama uhapšeno je nekoliko aktivista, a radnici komunalnog preduzeća uklonili su danas postavljeno "Davidovo srce".\nIz Policijske uprave Banja Luka tvrde da Dragičević nije uhapšen. Njegovi najbliži saradnici iz grupe Pravda za Davida posljednji put su ga vidjeli okruženog pripadnicima Specijalne policije kod džamije Ferhadija.\nOstali pripadnici grupe „Pravda za Davida“ su se sklonili u kafe „City“ na Trgu Krajine, u koji su upali specijalci i priveli jednog od aktivista „Pravda za Davida“ Željka Dabića. Specijalci su upali i u kafe "Herz" u Jevrejskoj ulici.\nTakođe se tvrdi da je privedena i aktivistica grupe Danijela Daca Ratešić.\nVlada potpuna konfuzija. Prema posljednjim informacijama uhapšeno je desetak aktivista, a radnici komunalnog preduzeća uklonili su danas postavljeno "Davidovo srce".


Honda na Zlatiboru – Vila As\nMUP uveo broj za prijavu blokada saobraćaja\nDogađaji • Video\nHonda na Zlatiboru\nJuče je na Kraljevom trgu održana izložba automobila marke Honda. Organizator izložbe je kompanija Autogarant Motors iz Čačka. Na Zlatiboru su predstavljeni modeli Sivik i CR-V.\nUz dobru muziku, zainteresovani su mogli da pogledaju vozila i da od ljubaznih domaćina dobiju sve potrebne informacije o performansama vozila, grantnim rokovima, servisima i naravno uslovima plaćanja. Za posetioce su organizovane i test vožnje izloženih modela. Mnogi su iskoristili priliku da se slikaju pored modela CR-V.\nDirektora prodaje, Slobodana Marinković, je za zlatibor.tv rekao da je posećenost bila više nego dobra, i da ima potencijalnih kupaca za oba modela, a zatim je dodao, da će i u avgustu biti organizovana još jedna izložba automobila na Zlatiboru.\nKompanija Autogarant je osnovana sada već davne 1992.godine, a osam godina kasnije je postala zastupnik Deltaautomoto za zapadnu Srbiju. Pored FIATA i Lanicie od 2004.godine postaje zastupnik i za modele Alfa Romeo. Iste godine je počeo sa radom i Autogarant centar, gde su smešteni prodajni salon, servis, perionica i prodavnica rezervnih delova.\nKompanija je 2007.godine postala zastupnik Honde za zapadnu Srbiju, a iste godine je otvoren i centar Autogrant Honda.\nOtvoren Admiral Club\nFrikom dečja olimpijada


Kako vratiti veru u reprezentativni fudbal, poverenje u nacionalni tim, ako su se nad njim, nakon neuspeha u Rusiji, nadvili crni oblaci. Staro je i nepisano fudbalsko pravilo da se za dobar tim moraju imati najbolji igrači. Da je dobrim igračima nephodan dobar trener, a kada iza njih stoje ljudi koji se razumeju u fudbal, onda je to, reklo bi se prava formula za uspeh. Na svom ozbiljnom putu, srpski fudbaleri će nailaziti na razna iskušenja. Od stepena odgovornosti svakog pojedinca, na kraju će zavisiti rezulgtat celokupne ekipe. Dugo, baš predugo smo čekali da reprezentacija ode na jedno veliko takmičenje, i sve je dobro izgledalo, sve dok su nacionalni tim zahvatili nemiri... Najmanje što je u ovom trenutku potrebno mladom selektoru Mladenu Krstajiću, jeste da se nosi sa problemima, za koje je možda najmanje kriv. Jer, još uvek ostaje nejasno da li je mladi selektor sam odlučio da se suprotstavi jednoj grupi igrača, ili mu je tako naređeno. Dobro je što je uz Mladena Krstajića, Nenad Bjeković, čovek od ogromnog fudbalskog iskustva, neko kome je fudbal uvek bio na prvom mestu. Bjeković bi, kao danas važna fudbalska ličnost u nacionalnom timu, mogao na sebi svojstven način da da jedan novi ton oko reprezentacije. Jer, bez nekog ozbiljnog zaokreta, biće teško ne samo u Ligi nacija, već i od marta kada počnu kvalifikacije...\nSrbija se užurbano sprema za novo fudbalsko iskušenje, početak borbe u Ligi nacija, ne krijući visoke ambicijama, koje ima u tom takmičenju. Ali, da li su svi nemiri bačeni pod tepih nakon neuspeha u Rusiji, ili će se s vremenom pojavljivati ,,novi Milivojevići, Ivanovići..” Dueli sa Litvanijom u petak u Viljnusu i Rumunijom, idućeg ponedeljka u Beogradu, jesu na neki način početak jednog novog fudbalskog poglavlja nakon Mundijala u Rusiji, od kojeg selektor Mladen Krstajić i igrači očekuju dobar rezultat.\nBlagi bunt koji se kod nekih fudbalera osećao nakon neuspeha na svetskom prvenstvu ,,brzo je ugašen” tako što su pojedini igrači izostavljeni sa spiska kandidata koji će konkurisati za predstojeće utakmice u Ligi nacija. Selektor Krstajić je donekle pokušao da odbrani tezu, zašto nije pozvao Milivojevića, Tošića i Stojkovića, ali je čini se bio poprilično neubedljiv. Takođe, godinama unazad postojala je praksa da se posle svakog takmičenja podnese izveštaj, kakav god on bio. Izgleda da je izveštaj sa svetskog prvenstva završio u nekoj fioci u Savezu.\nU trenutku kada je Crvena zvezda, zahvaljujući sjajnoj politici direktora Zvezdana Terzića i sportskog direktora Mitra Mrkele, uspela da naš najtrofejniji klub ponovo vrati na mesto upeha, postavlja se pitanje da li ljudi koji danas vode srpski fudbal imaju formulu za tako nešto? Bilo bi dobro da reprezentacija krene istim tim putem, pa da kao nekada gledamo najbolje evropske klubove i reprezentacije.\nMarko Dmitrović će u odsustvu Vladimira Stojkovića biti naš prvi čuvar gola. Prvotimac španskog Eibara, za koga se pre mesec dana glasno govorilo da bi možda ovog leta moga da pređe i u slavnu Barselonu, ne krije da jedva čeka početak takmičenja u Ligi nacija.\n– Pred Srbijom je novi ciklus takmičenja, jedna nova prilika da pokažemo da imamo velike ambicije u grupi. Ići ćemo korak po korak, od utakmice do utakmice, pa šta bude. Želimo da ovo novo takmičenje započnemo pobedom u Litvaniji, ne krije Dmitrović.\nSelektor je odlučio da pruži šansu nekim novim igračima.\n– Mislim da je sve to jedan normalan i prirodan proces, jedni odlaze, drugi dolaze. Pred Srbijom su dve jake reprezentacije. Mislim da imamo kvalitet da zabeležimo dve pobede. Odbrana će biti na ispitu, ne krije prvtimac Eibara, koji kaže da je španska liga jedna od najjačih u Evropi i da nema lakih protivnika.\nSa druge strane Nemanja Maksimović, prvotimac Hetafea, kaže a se raduje odlasku u Litvaniju.\n– Tamo je sve počelo, još uvek su prijatna sećanja kada smo pre pet godina osvojili titulu omladinskog prvaka Evrope. To je povratak na mesto uspeha, pred nama je ozbiljan protivnik, ali idemo po pobedu, naglašava ,,zlatni Novozelanđanin”.\nO atmosferi u reprezentaciji kaže:\n– Za sada je sve super, želimo da sa novim pobedama pozovemo što veći broj navijača da ubuduće bude uz reprezentaciju. Znamo da samo ozbiljnim pristupom možemo do konačnog cilja, naglasio je Maksimović.\nSada ostaje da Mladen Krstajić formuliše ekipu za prvo kolo u petak, a kakve će konture tima za predstojeće takmičenje u Ligi nacija biti, videćemo uživo u ponedeljak kada u Beograd stižu Rumuni...


CarGo nabavio još 50 Toyota i završio prvi investicioni ciklus u vrednost od dva miliona evra\nBeta 27. septembra 2019. 11:40\nPredsednik udruženja gradjanja „CarGo“ Aleksandar Vučić predstavio je 50 novih Tojota, čijom je nabavkom, kako je kazao, „završen prvi investicioni ciklus ulaganja u CarGo flotu u vrednosti od dva miliona evra“.\nKako se navodi u saopštenju tog udruženja, Vučić je istakao da je pre godinu dana počelo ulaganje u „CarGo“ flotu, „kako bi članovi Udruženja dobili maksimalan komfor, udobnost i bezbednost“.\n„Danas ta flota broji gotovo 200 automobila“, naglasio je on.\nOn je takodje rekao da svaki kupljeni automobil znači minimum dva nova radna mesta i dodao da je „samo poslednjih mesec dana upošljeno više od 300 ljudi“.\nVučić je najavio nova zapošljavanja i investicije, koje će, kako je ocenio, „biti od velike važnosti za celu Srbiju“.\n„U prethodnih godinu dana prošli smo mnogo izazova zajedno – od zabrana, pretnji, nasilja, maltretiranja, progona – ali zahvaljujući gradjanima i članovima našeg udruženja, danas sa ponosom predstavljamo naše nove, zajedničke uspehe i dostignuća. Naša filozofija je ‘Partnerstvom do posla i do razvoja Srbije'“, naglasio je Vučić.\nOn je dodao da veruje će ovakvim prisutupom podići nivo usluge ostalih kompanija i udruženja u Srbiji, „kako bismo gradjanima pružili što kvalitetniju uslugu“.\nVučić je dodao i da broj članova Udruženja raste iz dana u dan, kako onih koji koriste inovativnu pomoć na putu, tako i onih koji žele da pruže tu uslugu drugim članovima, zbog čega danas to udruženje broji više od 650.000 članova.


Strategije razvoja obrazovanja u RS do 2020. godine\nVlada je usvojila, na sednici od 25. oktobra 2012. godine, Strategiju razvoja obrazovanja u Srbiji do 2020. godine (u daljem tekstu: Strategija). Strategija je objavljena u „Službenom glasniku Republike Srbije”, broj 107/12. Strategija se bavi utvrđivanjem svrhe, ciljeva, pravaca, instrumenata i mehanizama razvoja sistema obrazovanja u Republici Srbiji do 2020. godine.\nAkcionim planom za sprovođenje Strategije razvoja obrazovanja u Srbiji do 2020. godine konkretizovane su pojedinačne aktivnosti (akcije) definisane ciljevima i prioritetima Strategije, razrađeni načini sprovođenja, rokovi, ključni nosioci i izvršioci, instrumenti za praćene i pokazatelji (indikatori) napretka, kao i procedure izveštavanja i procene efekata predviđenih strateških mera.\n>>> Izveštaj o realizaciji Akcionog plana za sprovođenje Strategije razvoja obrazovanja do 2020. godine za 2019. godinu\n>>> Izveštaj o realizaciji Akcionog plana za sprovođenje Strategije razvoja obrazovanja do 2020. godine za 2018 godinu\n>>> Izveštaj o realizaciji Akcionog plana za sprovođenje Strategije razvoja obrazovanja do 2020. godine za 2017 godinu\n(„Službeni glasnik RS”, br. 96/19)\nAKCIONI PLAN ZA PERIOD 2020-2022. GODINE ZA PRIMENU STRATEGIJE RAZVOJA VEŠTAČKE INTELIGENCIJE U REPUBLICI SRBIJI ZA PERIOD 2020-2025. GODINA\n(„Službeni glasnik RS”, broj 81/20)\nRešenje o obrazovanju radne grupe za izradu Predloga akcionog plana za primenu strategije razvoja veštačke inteligencije u Republici Srbiji za period 2020 – 2022. godine\nVodič kroz strategiju – Evropa 2020\nStrategija naučnog i tehološkog razvoja Republike Srbije za period od 2016. do 2020. godine\nStrategija Vlade RS o razvoju obrazovanja u Srbiji do 2020.\nIstraživanje za inovacije – PDF, srpski jezik


Redovni online sastanak Odbora za inkluzivno obrazovanje KOO KS\nOdbor za praćenje primjene člana 24 Konvencije o pravima osoba s invaliditetom (Odbor za inkluzivno obrazovanje) Koordinacionog odbora udruženja osoba sa invaliditetom Kantona Sarajevo 24. juna 2020. godine održao je redovni online sastanak.\nNa satanku se razgovaralo o online nastavi koja je bila veliki izazov za sve aktere odgojno obrazovnog procesa, ne samo u Kantonu Sarajevo, već i šire, te na koji način iskoristiti naučene lekcije u narednoj školskoj godini.\nNa kraju rada zaključeno je da je neophodno:\n- uraditi istraživanje o primjeni Strategije za uspješniju realizaciju inkluzivne online nastave, ali i o ostalim aspektima online nastave;\n- nastaviti biti partner Ministarstvu za obrazovanje, nauku i mlade Kantona Sarajevo u reformskim procesima u obrazovanju u Kantonu Sarajevo;\n- Odbor treba intenzivirati saradnju sa drugim akterima u obrazovanju, Vijećem roditelja, stručnim aktivima, aktivima direktora i pedagoga, udruženjima, kako bi odgojno-obrazovne ustanove u narednoj školskoj godini dale adekvatan odgovor koji bi omogućio kvalitetno inkluzivno obrazovanje za učenike s invaliditetom.\nKoordinacioni odbor udruženja osoba sa invaliditetom Kantona Sarajevo ove aktivnosti realizuje u okviru MyRight programa zajedničkih aktivnosti.


Budva blokirala račune 70 firmi – Bankar.me\nFebruary 21, 2020 BIZNIS, CRNA GORA, SVE VIJESTI Leave a comment\nCentralna banka Crne Gore, na zahtjev Uprave lokalnih javnih prihoda Opštine Budva, blokirala je račune 70 kompanija koje duguju više od milion eura na ime poreza na nepokretnost.\nZahtjev vrhovnoj monetarnoj ustanovi iz Uprave loklanih javnih prihoda na čijem je čelu Petar Odžić (SDP), stigao je krajem prošle sedmice za prinudnu naplatu kompanija koje su vlasnici brojnih nekretnina na području od Jaza do Buljarice, a koje nijesu izmirile poreske obaveze.\nKako je pojašnjeno “Vijestima”, pod prinudnom naplatom podrazumijeva se zakonska obaveza i ovlašćenje Centralne banke Crne Gore da sa svih računa dužnika na kojima dužnik- klijent banke ima sredstva, po sili zakona izvrši plaćanje obaveze navedene u osnovu za prinudnu naplatu, u korist računa povjerioca.\nRješenja o prinudnoj naplati napisana su još krajem prošle godine, ali je Uprava, imajući u vidu da je ostvarila rekordnu naplatu od gotovo 14 miliona eura lani, prolongirala blokadu računa, ostavljajući vlasnicima 70 kompanija rok da izmire obaveze. Kako to nijesu učinili, zahtjev je poslat Centralnoj banci da sa bankovnih računa kompanija skine novac koji duguju.\nOpštinska Uprava je, samo tokom prošle godine, prinudnom naplatom uspjela da naplati čak sedam miliona eura poreskog duga.\nImajući u vidu da je takozvana crna lista poreskih dužnika Opštine Budva podugačka, to se nerijetko moraju sprovoditi zakonske mjere kako bi svi izmirili obaveze.\nPrilikom naplate duga kod pravnih lica, dok se poreski dug građana naplaćuje upisom hipoteke na nepokretnost u katastarsku evideniciju Uprave za nekretnine, čime se Opština osigurava da će obaveza biti izmirena.\nSamo tokom minulih godinu i po dana, kako su “Vijesti“ ranije objavile, na više od stotinu nepokretrnosti, stanova, zemljišta, kuća i vila poreskih dužnika, upisane su hipoteke na zahtjev Uprave lokalnih javnih prihoda Opštine Budva.\nPrevious Najveće plate i penzije u Tivtu, najmanje u Petnjici\nSljedeći Koronavirus značajno oborio cijene nafte


„Небо је граница: нови домети астрономије“ - ELEMENTARIJUM\n„Nebo je granica: novi dometi astronomije“\nU sredu, 5. septembra, poznati astrofizičar dr Džo Liske održaće u Beogradu predavanje pod nazivom „Nebo je granica: novi dometi astronomije“\nU sredu, 5. septembra, poznati astrofizičar dr Džo Liske (poznatiji kao dr J) održaće u Domu omladine predavanje na engleskom jeziku pod nazivom „Nebo je granica: novi dometi astronomije“. Predavanje će početi u 20 časova u sali Amerikana i trajati do 23 časa. Kao prateći program prestižnog naučnog skupa o upotrebi savremenih teleskopa, koji se od 2. do 7. septembra održava u Beogradu, dr Džo Liske, veoma priznati astrofizičar i popularizator nauke, govoriće o novim instrumentima i nauci koja ih pokreće.\nIako je astronomija jedna od najstarijih nauka, univerzum i dalje ima mnoga iznenađenja za nas. Otkriće egzoplaneta, tamne energije i gravitacionih talasa jasno pokazuju da još uvek nismo videli sve što ima da se vidi. Podstaknuti ogromnim uspesima u poslednjih 20 godina, astronomi pokušavaju da naprave novu generaciju super-teleskopa koji će nam omogućiti da, kao nikad do sada, zaronimo duboko u misterije univerzuma.\nDr Džo Liske (Jochen Liske) je profesor posmatračke astronomije na Opservatoriji u Hamburgu, koja je deo Katedre za fiziku Univerziteta u Hamburgu. Bavi se istraživanjima u vangalaktičkoj astronomiji i posmatračkoj kosmologiji, i pokušava da otkrije kako se odvija evolucija galaksija i zbog čega se širenje Univerzuma ubrzava. Doprinosi razvoju novih astronomskih instrumenata, budući da je bio deo i Evropske južne opservatorije, gde je radio na razvoju Evropskog izuzetno velikog teleskopa, najvećeg svetskog optičkog teleskopa koji je trenutno u izgradnji.\nDr Liske je vrlo aktivan naučni komunikator i široj javnosti je poznatiji kao Dr J. Bio je voditelj dve izuzetno popularne i nagrađivane emisije Hubblecast i ESOcast, o najnovijim naučnim dostignućima i novostima sa Habl svemirskog teleskopa i sa instrumenata Evropske južne opservatorije. Snimio je i film Eyes on the Skies, dokumentarac posvećen 400-godišnjici otkrića teleskopa i Međunarodnoj godini astronomije 2009, kao i film Eye 3D, nagrađivan 3D dokumentarac o Paranal opservatoriji.\nKa univerzalnim davaocima krvi\nSignal za sitost


Kategorizaciju izvršilo 3.770 boraca - RTV-KD Kozarska Dubica\nKategorizaciju izvršilo 3.770 boraca\n09/10/2017 09/10/2017 redakcija\nPravo na ličnu invalidninu u Kozarskoj Dubici ima 520 vojnih invalida, dok pravo na porodičnu invalidninu za poginulog borca ostvaruje 215 članova porodice, a pravo na porodičnu invalidninu za umrlog ratnog vojnog invalida 58 korisnika, kazao je Dušan Drljić načelnik Odjeljenja za opštu upravu i društvene djelatnosti .\nPravo na naknadu za odlikovane borce godišnje ostvaruje 47 boraca, a prema podacima ovog Odjeljenja, pravo na godišnji borački dodatak ostvarilo je 1.475 boraca prve i druge kategorije. Pravo na mjesečni borački dodatak ostvaruje 1.220 boraca u ukupnom iznosu od 63.972,80 KM.\nDrljić kaže da je kategorizaciju u našoj opštini izvršilo 3.770 boraca, među kojima su 2.044 boraca prve i 245 druge kategorije.\nU Kozarskoj Dubici pravo na civilnu ličnu invalidninu ostvaruje 28 korisnika, a pravo na civilnu porodičnu invalidninu koristi 20 lica.U ukupnom iznosu po osnovu oba ova prava mjesečno se korisnicima isplaćuje 7.375,80 KM.\nZa ličnu invalidninu korisnicima u Kozarskoj Dubici mjesečno se isplaćuje iznos od 80.115,48 KM, dok je iznos za isplatu porodične invalidnine za poginulog borca 76.647,39 KM.\nU Kozarskoj Dubici uglavnom je završen program trajnog stambenog zbrinjavanja, u okviru kojeg je dodjeljeno 46 stambenih jedinica, od čega 20 stanova i 26 kuća za 27 porodica poginulih boraca i 19 ratnih vojnih invalida, a nedavno je završen i proces dodjele stana za još jednu porodicu poginulog borca, koja je u požaru ostala bez krova nad glavom, naglasio je Drljić.


Nakon 20 razlike dan ranije, ovoga puta konačan rezultat duela na Zlatiboru bio je 61:57 (17:11, 18:17, 14:17, 12:12).\nNajefikasnija igračica u reprezentaciji Srbije bila je Dajana Butulija sa 11 poena, dok je na drugoj strani u Turskoj Sevgi Uzun ubacila poen više.\nJoš jednom je srpski tim kontrolisao rezultat od početka do kraja duela, napravivši najveću razliku od 11 poena u nekoliko navrata u u prvoj i poslednjoj četvrini. Selektorka Srbije Marina Maljković ovu utakmicu odigrala je sa kombinovanim sastavom, pruživši šansu mladim košarkašicama. Igrale su Miljković (9 poena), Krnjić 2, Jovanović 4, Butulija 11, Vujisić 3, Stefanović, Škorić 4, Selaković 4, Dugalić 6, Krajišnik 6, Zec 4, Olić 4 i Turudić 4.\nUskoro - dva velika takmičenja\nŽenska košarkaška reprezentacija Srbije od 17. juna igra na Evropskom prvenstvu u Valensiji, gde će se u grupnoj fazi sastati sa reprezentacijama Italije, Crne Gore i Grčke.


Vučić: Nijedna odluka neće biti doneta bez kosovskih Srba\nBeta\t08.08.2018 19:58\nPredsednik Srbije Aleksandar Vučić poručio je danas Srbima na Kosovu i Metohiji da nijedna odluka neće biti doneta bez njih i da će im se obratiti u septembru.\nVučić se telefonski obratio Srbima okupljenim na sastanku sa direktorom Kancelarije za Kosovo i Metohiju Markom Djurićem na Teničkom fakultetu u Kosovskoj Mitrovici.\n"Nijednu odluku bez vas nećemo da donesemo a ja ću u septembru mesecu da se obratim svim Srbima na Kosovu i Metohiji i da razgovaram sa svima vama. Želim da zajednički radimo i planiramo i živimo. Srbija je sa vama, Srbija je uz vas i uvek će biti tu", rekao je Vućić, a prenosi TV Most na svom portalu.\nOn je dodao su dogadjaji prošle nedelje pokazali ko su oni koji ne žele da Srbi imaju bilo šta na Kosovu, da mogu da žive kao ljudi i ko su oni koji su protiv prisustva Srbije na Kosovu.\n"Daleko smo mi od bilo kakvog rešenja i zato ćemo nastaviti da se borimo i molim vas za podršku jer vi sa KiM znate ko se bori za Kosovo i Metohiju a ko ne", rekao je Vučić.\nDjurić je rekao da se ponosi izdržljivošću i hrabrošću Srba sa Kosova i zahvalio predstavnicima Srpske liste i narodu "koji je prepoznao i shvatio značaj ujedinjenja oko politike Beograda i države Srbije".\n"Uspeli smo da u teškom i neizvesnom vremenu u ruke državi Srbiji stavimo najsnažniji adut – slogu srpskog naroda i političkih predstavnika na Kosovu i Metohiji", rekao je Djurić, a prenosi TV Most.


Građanske Inicijative | Javna diskusija o ostvarenosti prava deteta u Bujanovcu\n13 Apr Javna diskusija o ostvarenosti prava deteta u Bujanovcu\nBujanovac , 12. april 2017 godine – U maloj sali doma kulture ˝Vuk Karadžić˝ održana je Javna diskusija o ostvarenosti prava deteta u Bujanovcu, koje su Građanske Inicijative iz Beograda organizovale sa Otvorenim klubom iz Niša. Cilj javne diskusije je bolje sagledavanje značaja poštovanja Konvencije o pravima deteta na lokalnom nivou i kreiranje mehanizama za zaštitu prava deteta.\nNa skupu su učestvovali predstavnici donosioca odluka lokalne samouprave, centara za socijalni rad, policije, zdravstvenih institucija, škola, ODC i koordinaciono telo za P.M.B.\nSkup je otvoren ličnim pričama dece koja govore o kršenju prava deteta: nedostatku participacije, problemu diskriminacije među vršnjacima, siromaštvu dece i problemu sa udžbenicima.\nNa skupu je podržana inicijativa dece i mladih, koji su uključeni u projekat ˝Dečija prava u priči i praksi˝, da opština Bujanovac donese odluku o finansiranju neformalnih grupa koja bi omogućila učenicima da realizuju svoje ideje i da budu aktivni kada je u pitanju realizacija njihovih prava. Kao problemi koji zahtevaju rešenje na osnovu ove diskusije izdvojili su se: incijativa da se podnese peticija za besplatan prevoz učenika osnovnih i srednjih škola, nedostatak užine u školama, inciranje osnivanja saveta za decu u okviru opštine kao i donošenje lokanog akcionog plana za decu. Dogovoreno je da se nastavi sa edukacijom o pravima deteta i bolja saradnja između relevantnih institucija kako bi se unapredilla prava deteta i osiguralo poptuno poštovanje Konvencije o pravima deteta. Vršnjačko nasilje i digitalna opasnost zahtevaju edukaciju stručnih lica zbog nedostataka iskustva da se nose za ovim situacijama. Od policije je zatražena pojačana kontrola u malim mestima gde maloletna lica voze bez vozačke dozvole, koji se kao fenomen pojačao. Specifični problem ove opštine ostaje obrazovanje nacionalnih manjina gde učenici albanskih škola imaju problem sa udžbenicima na maternjem jeziku kako se istaklo zbog političkih problema, dok Romska zajednica ima problem sa osipanjem učenika, iako se dosta radilo na raznim projektima, nedostaje puna podrška institucija da se taj problem reši. Novi fenomen u srednjim školama je pohađanje vanredne nastave jer se više učenika odlučuje da rade privatno ili povremeno u inostranstvu.\nNa osnovu diskusija na ovom skupu, mladi i ostali učesnici uradiće plan kampanje i pokušaće da kreiraju neki od mehanizama zaštite prava deteta na lokalnom nivou. Neke od preporuka koje su definisane naovom skupu će naći mesto i u preporukama za ratifikaciju OP3 koje će biti upućene nacionalnim ministarstvima i Vladi Republike Srbije.\nNakon ovog sastanka tridesetak mladih ljudi koji su bili uključeni u prethodne aktivnosti (treninzi, radionice, javna diskusija) izrađuju akcioni plan lokalne kampanje i platformu na kojoj se on bazira. Osim promotivnih aktivnosti, mladi će kreirati predlog mehanizma zaštite prava deteta za koji će zagovarati kod donosioca odluka.\nProjekat „Dečija prava u priči i praksi“ (Child rights in stories and practice) sprovodi Društvo za razvoj dece i mladih – Otvoreni klub u partnerstvu uz podršku Delegacije Evropske unije u Republici Srbiji kroz EIDHR program.


Uskoro smena u Vrhovnom sudu SAD\nProći će nedelje a možda i meseci pre nego što predsednik Obama bude u prilici da imenuje nekog sudiju američkog Vrhovnog suda. Ali neki članovi Kongresa već mu upućuju savete o mogućim kandidatima za zamenu sudije Dejvida Sutera, koji je najavio odlazak u penziju.\nNajnoviji demokrata u Senatu, bivši republikanac Arlen Spekter, poziva predsednika Obamu da doprinese šarolikom sastavu Vrhovnog suda.\n„Žene su nedovoljno zastupljene u tom sudu,“ kaže Spekter. Nemamo ni jednog Latinoamerikanca, a i Afroamerikanaca nema dovoljno.“\nTokom razgovora u nedeljnom informativno-političkom kontakt programu televizijske mreže NBC, Spekter je rekao kako bi voleo da predsednik baci pogled dalje od federalnog pravosudnog sistema, iz koga se po tradiciji biraju članovi Vrhovnog suda.\n„Nadam se da će pogledati i van apelacionih sudova iz kojih su potekle sadašnje sudije Vrhovnog suda i izabrati nekoga ko ima šire svetsko iskustvo,“ rekao je Spekter.\nJedna od ličnosti koje se pominju kao mogući kandidati je sekretar za nacionalnu bezbednost, Dženet Napolitano. On nikada nije bila sudija, ali je neko vreme provela na položaju guvernera i vrhovnog tužioca države Arizone.\nU nedeljnom kontakt programu televizijske mreže Foks, Napolitano je upitana da li je zainteresovana za mesto u Vrhovnom sudu. Ona je odbacila tu ideju, rekavši da je već previše zaposlena nadgledanjem ragovanja federalne vlade na pojavu gripa izazvanog virusom H1N1.\n„Mislim da predsednik ima pred sobom mnoge, mnoge izvanredne kandidate, a on će odlučiti ko će to biti,“ rekla je Napolitano.\nZamenjivanje sudije Dejvida Sutera verovatno neće radikalno izmeniti ideološki sastav Vrhovnog suda. Suter se smatra za sudiju umerenih gledišta, koji je često stajao na stranu liberalnijih sudija.\nRepublikanski senator Orin Heč je, kao i senator Spekter, nekada predsedavao senatskim Odborom za pravosuđe. U nedeljnom programu televizije ABC on je rekao kako očekuje da predsednik izabere nekoga sa liberalnim gledištima prema najvažnijim pitanjima.\n„Nadam se da će izabrati nekoga sa širokom gledištima. Svi znamo da će izabrati nekog liberalnijeg sudiju,“ rekao je Heč.\nSadašnji predsedavajući senatskog Odbora za pravosuđe, demokrata Patrik Lihi, rekao je da će učiniti sve što može kako bi osigurao da novi sudija bude potvrđen na vreme za sledeće zasedanje Vrhovnog suda, koje počinje 5. oktobra.\n„Sigurno ćemo imati nekoga na tom mestu. Bilo bi neodgovorno kada ne bismo imali nekoga na vreme za početak oktobarskog zasedanja,“ rekao je Lihi.\nSenator Lihi takođe se pojavio u kontakt emisiji televizijske mreže ABC.


MEĐUNARODNI SEE-ICT SUMMIT U NOVOM SADU - Centar za digitalnu tranformaciju\nSEE-IT Summit, prvi internacionalni ICT sajam održaće se od 7-9. novembra u Kongresnom centru „Master“ Novosadskog sajma. Sajam će imati konferencijski i prateći program i namenjen je svima koji posluju u oblasti Informacionih i komunikacionih tehnologija.\nPored 150 internacionalnih izlagača, biće održano i 15 tematskih konferencija, brojne radionice, kao i B2B sastanci i poslovni susreti.\nAgenda, rezervacija mesta na jednom od četiri tematska paviljona ( IT, Telekomunikacije, Inovacije i igrice, “Internet of Things”), kao i sve druge informacije, možete pronaći na sajtu www.see-it-summit.com.\npetak, novembar 9, 2018


Moskva demantovala da je ruska avijacija bombardovala Idlib - Sputnjik Srbija\n17:36 08.11.2016 (osveženo 17:40 08.11.2016) Preuzmite kraći link\nU boj ide „Admiral Kuznjecov“\nRanije je direktor Sirijske opservatorije za ljudska prava Rami Abdel Rahman saopštio da je u navodnom napadu ruske avijacije raketa pala na ulicu u kojoj su se igrala deca. Saopšteno je da je u napadu poginulo sedmoro dece.\n„Avioni ruske avijacije 8. novembra nisu leteli iznad ove oblasti i nisu izvodili nikakve raketne napade“, izjavio je zvanični predstavnik Ministarstva.\nOn je naveo da Ministarstvo preporučuje inostranim medijima koji drže do svog ugleda da ne nasedaju na informacione provokacije organizacija koje sebe karakterišu kao zaštitnike ljudskih prava „poput Sirijske opservatorije koja informiše iz Londona“.\nzapadni mediji, demanti, bombardovanje, Ministarstvo odbrane Rusije, Sirijska opservatorija za ljudska prava, Idlib, Sirija


Dogovoren novi savetodavni aranžman Srbije sa MMF-om – Dnevni Magazin\nDogovoren novi savetodavni…\nTema razgovora, koji su se održavali u onlajn formatu, je bio novi aranžman koji treba da bude potpisan sa tom međunarodnom institucijom, kao i ukupna fiskalna, monetarna i makroekonomska kretanja u kontekstu pandemije, saopštilo je Ministarstvo finansija.\nNakon što je Srbija uspešno završila prethodni aranžman “Instrument za koordinaciju politika” u januaru 2021. godine, neki od predloženih reformskih ciljeva u novom aranžmanu su: usvajanje fiskalnog pravila koje bi ograničilo visinu deficita u odnosu na javni dug, zatim usvajanje Strategije za razvoj tržišta kapitala sa pratećim akcionim planom, usvajanje akcionog plana za implementaciju politike vlasništva u državnim i javnim preduzećima, navodi se u saopštenju.\nMinistar Siniša Mali je istakao da će najvažniji cilj novog aranžmana biti da se sačuvaju postignuti rezultati, kao i da se nastavi sa važnim strukturnim reformama kako bi Srbija mogla da dostigne još veće stope privrednog rasta.\nAranžman će trajato do 2023. godine\nU saopštenju se navodi da bi novi aranžman trebalo da bude potpisan do sredine ove godine, neće podrazumevati finansijsku podršku, već će biti isključivo savetodavnog karaktera, i trajaće dve i po godine, odnosno do kraja 2023. godine.\nPredstavnici Misije MMF-a su istakli i da je Srbija snažnim merama odgovorila na krizu izazvanu korona virusom, te da je vakcinacija u Srbiji bila među najuspešnijima u Evropi, kao i da očekuju da privredni rast do kraja godine bude 5 odsto. U godinama koje dolaze, MMF očekuje da rast bude oko 4 odsto.\nIstaknuto je i da će poslednje mere pomoći, uključujući i proširenje garantne šeme, pomoći da se očuva zaposlenost u privatnom sektoru.\nSagovornici su se saglasili da je najvažnije da se sačuva teško stečena reputacija fiskalno sigurne zemlje, kao i da se nastavi sa odgovornom fiskalnom politikom kako bi javni dug ostao pod kontrolom, odnosno kako ne bi prešao 60 odsto BDP-a.


Šuvakov i narednih dana u bolnici - Društvo - Dnevni list Danas\nPočetna » Društvo » Šuvakov i narednih dana u bolnici\nI dalje nepoznat motiv napada na pomoćnika ministra prosvete\nŠuvakov i narednih dana u bolnici\nPomoćnik ministra prosvete Milovan Šuvakov, koji je napadnut u četvrtak, oseća se bolje, ali je i dalje na bolničkom lečenju zbog povreda glave. Očekuje se da će biti pušten kući početkom naredne nedelje, rečeno je Danasu u Ministarstvu prosvete.\n0Piše: V.A. 08. maja 2015. 21.09\nU Institutu za fiziku juče je održana svečanost povodom 54 godine od osnivanja te naučne institucije, na kojoj je Šuvakovu trebalo da bude uručena nagrada za naučni rad, ali on nije mogao da prisustvuje tom događaju.\ninistar unutrašnjih poslova Srbije Nebojša Stefanović izjavio je juče da nadležni organi intenzivno rade na istrazi u vezi sa napadom na Šuvakova.\n– Ne mogu da vam dajem rokove zato što bi to bilo nezahvalno, jer zavisi od ljudi koji to operativno rade na terenu, ali naravno da ćemo se maksimalno posvetiti tome. Drago mi je da imamo sposoban aparat da to razotkrije – rekao je Stefanović odgovarajući na pitanje poslanika Nove stranke Vladimira Pavićevića da li postoji rok u kome će javnost saznati ko je napao Šuvakova.\nNapad na pomoćnika ministra osudili su Unija sindikata prosvetnih radnika i Građanske inicijative. “Ukoliko je ovaj incident povezan sa radnim mestom pomoćnika ministra, to je još jedan pokazatelj neuređenosti srpskog školstva, kao i velike nesigurnosti svih koji se u njemu nalaze”, navedeno je u saopštenju Unije.\nIz Građanskih inicijativa poručuju da je neophodno da Vlada Srbije javno podrži reforme u obrazovanju i da jasno stane iza pojedinaca koji reforme sprovode. Oni podsećaju da još nisu otkriveni naručioci napada na dekana Fakulteta političkih nauka Iliju Vujačića, što, tvrde, šalje jaku poruku nekažnjivosti za napade na članove akademske zajednice, a kao primer nasilja koje je pretpostavljeno dijalogu pominju polivanje vodom ministra Srđana Verbića tokom protesta prosvetnih radnika.\nŠuvakov: Povreda glave, ne i duha\nMilovan Šuvakov je juče na svom Tviter nalogu napisao „Sa povredama glave, ali nepovređenog duha“ i zahvalio svima na podršci.


11.06.2021 u 11:18\nKučan: U Briselu znaju ko je autor non-pejpera\nPrvi predsednik Slovenije Milan Kučan izjavio je da očito postoji non-pejper o mogućoj promeni granica na Balkanu, iako u Sloveniji poriču da stoje iza njega. „Sada se ispostavilo da se zna u Briselu ko je njegov autor, kao i sadržaj, ali ne žele da to otkriju zbog njegovog pogubnog efekta po međunarodne odnose”, rekao je Kučan za Radio Slobodna Evropa (RSE). Kučan je dodao da Slovenija ne može da ima drugačiji stav od onoga sa kojim je pošla u proces svog državnog osamostaljenja da sve republike imaju pravo na svoje države i da se raspad Jugoslavije okonča unutar postojećih granica. „Dakle, nikakvo prekrajanje granica ne dolazi u obzir”, rekao je Kučan, prenosi Tanjug. Član Predsedništva Bosne i Hercegovine (BiH) Željko Komšić ranije je rekao da je predsednik Slovenije Borut\n11.06.2021 u 09:36\nBorelj: Nećemo se smiriti dok Zapadni Balkan ne bude u Evropskoj uniji\nBRISEL – Šef diplomatije Evropske unije Žozep Borelj poručio je pred Savetom bezbednosti Ujedinjenih nacija da „EU neće mirovati sve dok zemlje Zapadnog Balkana ne budu deo EU”. „U tom cilju, u potpunosti smo mobilisani da podržimo pomirenje i reforme kao najbolji protivotrov za nacionalističku retoriku”, naveo je Borelj. On je u govoru najavio da će se sledeće nedelju u Briselu, u organizaciji EU, održati novi sastanak dijaloga Beograda i Prištine. Borelj je pred Savetom bezbednosti Ujedinjenih nacija, na sednici posvećenoj saradnji UN i EU, govorio o ulozi i podršci koju EU daje održanju globalnog mira i bezbednosti, saradnji sa UN i regionalnim organizacijama. Zapadni Balkan je naveo među primerima „duboke angažovanosti” EU, gde su potrebni „hitni rezultati”. Pored\n10.06.2021 u 18:46\nSOLUN - Izaslanik SAD za Balkan Metju Palmer rekao je danas da je dosledna američka vizija za Zapadni Balkan ona koja ovaj region vidi posvećen evrointegracijama i u miru sa svim susedima. „Nadam se da to nije samo vizija koju SAD i EU imaju za ovaj region već i da je to vizija koju Zapadni Balkan ima sam za sebe”, rekao je Palmer na video konferenciji „Balkan 2021:Podsticanje regionalne saradnje u post kovid eri” u Solunu. On je dodao da SAD ostaju posvećene cilju uvođenja Zapadnog Balkana u EU, kao i postizanju uzajamnog dubokog ekonomskog partnerstva među zemljama tog regiona. Palmer je istakao da je zajedno sa Miroslavom Lajčakom tokom nedavne posete Beogradu i Prištini želeo da „pokaže posvećenost SAD da u bliskoj koordinaciji sa EU olakšamo dijalog dve strane”. On se


Stefanović: Zabranio sam utakmicu jer nisam hteo sukob naroda i policije! - Smedia\nStefanović: Zabranio sam utakmicu jer nisam hteo sukob naroda i policije!\nMinistar unutrašnjih poslova i potpredsednik Vlade Srbije Nebojša Stefanović izjavio je da je on doneo odluku o otkazivanju rukometnog meča Srbije i samozvanog Kosova.\n"Doneo sam odluku da se kvalifikacioni turnir za juniorke u rukometu između reprezentacija Srbije i takozvanog Kosova otkaže", izjavio je za Tanjug Nebojša Stefanović.\nOn je rekao da kvalifikaciona utakmica neće biti održana u popodnevnim časovima, kako je to prvobitno planirano i da se konsultovao sa ministrom sporta, a da je o odluci obavestio premijerku i predsednika.


Nemci postavljaju biznis-rekorde u Rusiji uprkos sankcijama - Sputnjik Srbija\n20:58 26 Maj 2020\nNemci postavljaju biznis-rekorde u Rusiji uprkos sankcijama\n15:03 18.03.2019 Preuzmite kraći link\nNemački biznis u Rusiji napreduje čak i u uslovima sankcija, što pokazuju rekordna ulaganja i skoro 20-procentni rast bilateralne trgovine, utvrđeno je na februarskoj konferenciji u Berlinu.\nUlaganja nemačkih kompanija u Rusiji povećala su se prošle godine za 26 odsto, do 2,4 milijarde dolara, što je apsolutni rekord. Obim međusobne trgovine povećao se za 19 odsto, čime je dostigao 59,6 milijardi dolara. To ukazuje da sankcije nisu u stanju da zaustave jačanje ekonomskih odnosa između dve zemlje, ako je poslovna zajednica obeju strana zainteresovana za to, izjavljeno je na konferenciji u Berlinu, na kojoj su prisustvovali ministar ekonomskog razvoja Maksim Oreškin, njegov nemački kolega Peter Altmajer i predstavnici 450 nemačkih kompanija.\nTom prilikom Oreškin je ukazao na posebnu ulogu nemačkih preduzetnika u modernizaciji domaće ekonomije i pozvao ih je da aktivnije posluju na ruskom tržištu.\nRusija daje velike olakšice stranim investitorima\n„Nemačke kompanije u Rusiji očekuje pošten odnos sa pouzdanim uslovima i u to ne treba da sumnjaju“, rekao je Oreškin.\nMinistar je naglasio da u Rusiji trenutno posluje oko 4.700 nemačkih kompanija, u kojima je otvoreno skoro 270.000 radnih mesta.\nNajuspešnije od njih odavno su shvatile da najprofitabilnija poslovna strategija nije samo isporuka robe preko granice nego i ulaganje u lokalizaciju proizvodnje unutar Rusije.\nProšle godine je objavljeno je da koncern BMV namerava da izgradi fabriku na teritoriji industrijskog parka „Hrabrovo“ u Kalinjingradskoj oblasti. Investicije se procenjuju na nekoliko stotina miliona evra.\nIzbor Nemaca je jasan. „Hrabrovo“ spada u posebnu ekonomsku zonu, što znači da su prvih nekoliko godina investitori oslobođeni poreza na dobit, imovinu i zemlju.\nGuverner Kalinjingradske oblasti Anton Alihanov je uveren da će nova fabrika povećati izvozni potencijal regiona jer će se deo proizvedenih automobila isporučivati u zemlje Evroazijskog ekonomskog saveza.\nKonkurent koncerna BMV, kompanija „Mercedes“, još je u junu 2017. godine pokrenula izgradnju sopstvenog preduzeća u moskovskom industrijskom parku „Jesipovo“, i tom prilikom je uložila u projekat 300 miliona evra. Nakon svečanog otvaranja početkom aprila fabrika će zaposliti više od hiljadu stanovnika iz moskovske oblasti.\nTakođe su aktivne i energetske kompanije za koje se računa da će učestvovati u programu modernizacije termoelektrana sa ulaganjem od 1,9 biliona rubalja (oko 26 milijardi evra).\nKonkretno, iz kompanije „Simens“ nedavno su izjavili da je nivo lokalizacije proizvodnje gasnih turbina SGT 5-2000E premašio 60 odsto. Istovremeno, iz kompanije tvrde da, ako se nastavi potražnja za turbinama u narednih 10-15 godina, kompanija je spremna da investira u lokalizaciju 100 odsto.\nRusija uspeva ne samo da sačuva nego i da poveća suficit spoljnotrgovinskog bilansa sa Nemačkom, naglašava Federalna carinska služba Rusije.\nProšle godine je ova brojka dostigla 8,6 milijardi dolara zahvaljujući tome što je nemački uvoz iz Rusije porastao za 32,5 odsto, a izvoz za samo 5,3 odsto. Prema podacima Federalne carinske službe, glavni deo ruskog uvoza iz Nemačke čine različite mašine, oprema i aparati, uključujući i one za potrebe nuklearne energije. Nemci su prošle godine u Rusiju uvezli robu u vrednosti od 8,7 milijardi dolara.\nU Sočiju ugovoreni poslovi za gotovo 1.000 milijardi rubalja\nNa drugom mestu su automobili i auto-delovi, zatim farmaceutski proizvodi, plastika, precizni instrumenti — medicinski, hirurški aparati i merni instrumenti.\nIzvoz iz Rusije u Nemačku, kao i ranije, zasniva se na energentima. Najveći deo (85 odsto) čini izvoz mineralnih goriva, nafte i proizvoda za destilaciju i to u vrednosti od 29 milijardi dolara. Zatim sledi izvoz bakra i proizvoda od plemenitih metala (828 miliona), potom crni metali, plemeniti metali i kamenje (568 miliona), drvo i drveni ugalj (326 miliona dolara).\nTreba istaći da je u odnosu na prošlu godinu udeo naftnih derivata u strukturi isporuke iz Rusije u Nemačku ostao na istom nivou. Dakle, za porast izvoza za 32,5 odsto nije zaslužno samo gorivo nego i sva ostala dobra Rusije.\ninvesticije, biznis, Nemačka\n20:54 Moć snajperskih pušaka: Ruski snajperisti vežbali likvidiranje „neprijatelja“ /video/


RTCG - Radio Televizija Crne Gore - Nacionalni javni servis :: Ekonomija :: Javni dug iznosio 3,2 milijarde eura\nNA KRAJU 2018. 21. 03. 2019. 20:15 >> 20:39 2\nNA KRAJU 2018.\nUkupni javni dug Crne Gore, na kraju prošle godine, iznosio je 3.268,56 miliona eura ili 70,99 odsto procijenjenog BDP-a, navidiu se u izvještaju koji je danas usvojila Vlada Crne Gore.\nUsvojen je Izvještaj o javnom dugu Crne Gore na 31. decembar 2018. godine. U Izvještaju se navodi da je ukupni javni dug Crne Gore, na kraju prošle godine, iznosio 3.268,56 miliona eura ili 70,99 odsto procijenjenog BDP-a.\n"Uzimajući u obzir depozite Ministarstva finansija, koji uključuju i 38.477 unci zlata, a koji su na kraju 2018. godine iznosili 276,83 miliona eura, neto javni dug Crne Gore je iznosio 2.991,73 miliona eura ili 64,97 odsto procijenjenog BDP-a", saopšteno je iz Vlade.\nKako se navoidi, na sjednici Vladeje naglašeno da je Vlada vođenjem dosljedne, konzistentne i odgovorne fiskalne politike osigurala kako stabilnost javnih finansija, tako i uslove za snažan ekonomski rast, "što jasno pokazuje i nastavak pozitivnih trendova u ekonomiji u prva dva mjeseca tekuće godine".\n"Najbolju potvrdu ovih ocjena predstavlja nedavno objavljeni Izvještaj agencije za kreditni rejting „Standard&Poors“ kojim je ponovo potvrdila izgled rejtinga naše zemlje označenog kao „stabilan“, uz očuvanje ocjene B+/B".\nTakođe, na sjednici je donijet Plan davanja koncesija u oblasti voda za 2019. godinu.\n"Planom utvrđena su područja – lokaliteti na kojima se može vršiti koncesiona djelatnost, predmeti koncesija i rokovi za objavljivanje javnih oglasa za davanje koncesija na korišćenje dijela voda za potrebe flaširanja, korišćenje vode za tehnološke i slične potrebe pravnih lica u količini većoj od 86m³/dan, kao i uzgoj ribe u količini većoj od 150 t/god u privredne i druge svrhe", naveli su iz Vlade.


Općinski načelnik posjetio nastradala područja - Radio Srebrenik\nHome VIJESTI SREBRENIK Općinski načelnik posjetio nastradala područja\nOpćinski načelnik posjetio nastradala područja\nU četvrtak, 06. novembra, 2014. godine, Općinski načelnik Nihad Omerović sa saradnicima posjetio je neka od naselja koja su nastradala usljed prirodnih nepogoda poplave i klizišta.\nU naselju Bare se već nekoliko dana u koritu rijeke Tinje, nizvodno od Koprića mosta sa lijeve strane, izvode radovi na sanaciji korita i izradi odbrambenog nasipa i zida, koji treba da zaštiti stanovnike ulice Hasana Kikića od poplava. Dugo se čekalo da ovi radovi počnu, a za iste je nadležna i odgovorna Agencija “Slivovi rijeke Save” iz Sarajeva.\nNakon toga posjeta je upriličena i dijelu naselja Bare, a koje plavi Slanjanska rijeka na svome ušću, kao i naseljima Kolonije u MZ Tinja, potom Tinji Gornjoj kao i Lisovićima gdje se načelnik općine upoznao sa stanjem na terenu, a koje je prouzrokovano klizištima većih razmjera.\nZajednički cilj je da se čim prije saniraju štete i otklone posljedice poplava, kao i sanacija klizišta. Štete od majskih i avgustovskih poplava kao i od klizišta a koje su pogodile našu općinu iznose preko 70 miliona KM. Općina Srebrenik nije u stanju sama sanirati sve nastale štete i već davno je pokrenula aktivnosti na iznalaženju pomoći i sredstava od viših nivoa vlasti, kao i od međunarodnih organizacija i institucija. Konstatovano je da će nam trebati i vremena i strpljenja da se saniraju posljedice prirodnih nepogoda koje su nas zadesile, a naši vrijedni sugrađani su kao i uvijek znali pokazati razumijevanje u vezi sa time, kao i naporima koje Općina Srebrenik i Služba Civilne zaštite čini na tom polju.


Beta 25. septembra 2021. 11:50\n„Ova spirala nasilja na Kosovu i Metohiji kulminirala je početkomove nedelje. Pod izgovorom primene novih pravila za registarske tablice Priština je poslala teško naoružane specijalne jedinice na sever pokrajine. Ovo je još jedno brutalno kršenje Briselskog sporazuma. Ova iracionalna demonstracija sile je rasplamsala veliku krizu“, rekla je Brnabić.\n„Dijalog i implementacija postignutih sporazuma su jedini ispravan način za rešavanje svih otvorenih pitanja“, rekla je Ana Brnabić.\n„Pozivam još jednom medjunarodnu zajednicu i EU da insistira na tome da privremen institucije u Prištini počnu da primenjuju sporazume“, rekla je Brnabićeva.\n„Srbija udvostručila napore da učini zemlju bezbednijom i čistijom za svoje državljane i samim tim ona doprinosi borbi protiv klimatskih promena i zaštiti životne sredine“, rekla je ona.\n„Posvećeni smo globalnim naporima i nastavićemo aktivno da radimo na ispunjenju naše obaveze prema Okvirnoj konvenciji UN o klimatskim promenama“, rekla je premijerka i dodala da je namera Srbije da smanji emisiju gasova sa efektom staklene bašte najmanje 33,3 odsto u poredjenju sa 1990. godinom.


Više od 60 procenata stanovnika Nigerije ne poseduje elektičnu energiju | TRT Srpski\nIzražavajući zabrinutost zbog nedostatka snabdevanja električnom energijom u Nigeriji, Sambo je rekao da bi poteškoće u energetskom sektoru u zemlji mogle biti rezultat nedoslednog kreiranja i implementacije energetske politike.\nIstičući da Nigerija ima resurse za proizvodnju električne energije za svoj narod , Sambo je rekao da kao i druge zemlje u razvoju i razvijene zemlje sveta, se mogu tražiti načini za proizvodnju solarne energije.\nPrema rečima ovog stručnjaka, polovina šuma je uništena u poslednjih 12 godina zbog sve većeg broja stanovnika u Nigeriji, kao i nedostatka električne energije.\nČesti su nestanci struje u mnogim delovima zemlje koji imaju probleme u proizvodnji električne energije.\nTwitter će platiti tržišnu kaznu od 150 miliona dolara\nJoš se navodi da će kompanija poduzeti nove mere u cilju zaštite privatnosti podataka korisnika.\nPrema odluci EU više neće uvoditi nikakve uvozne carine na ukrajinsku robu u periodu od godinu dana, uključujući industrijske i poljoprivredne proizvode.


Home|Kako se vrši slanje e-faktura kroz program Aktiv.rs\nMinistarstvo finansija je pokrenulo sistem elektronske fakture (SEF), program preko koga se vrši slanje, prijem, evidentiranje, obrada i čuvanje elektronskih faktura, ukoliko imate obavezu ili potrebu da ih koristite.\nPočetak primene e-faktura\nDok je javni sektor bio u obavezi da sa izdavanjem elektronskih faktura krene od 1.maja 2022.godine, izuzev ka subjektima privatnog sektora, što će početi od 1.jula 2022.godine, privatni sektor ima drugačiju dinamiku. Izdvanje elektronskih faktura bi se uvodilo u praksu po sledećem redu:\nIzdavanje elektronske fakture subjektu javnog sektora (budžetlijama i javnim preduzećima) – 1. maj 2022.\nPrijem i čuvanje elektronskih faktura (izdatih od strane subjekata javnog i privatnog sektora) – 1. jul 2022.\nIzdavanje elektronske fakture subjektu privatnog sektora – 1. januar 2023.\nEvidentiranje obračuna PDV osim transakcija u kojima je jedna od strana subjekt javnog sektora – 1. januar 2023.\nE-fakture i program Aktiv.rs\nAktiv.rs je svojim korisnicima omogućio uslugu slanja elektronskih faktura potpuno BESPLATNO, kao integralni deo programa. S tim u vezi, na samom programu će se naći dva nova polja, i to:\nU opciji – Kompanije\nPolje – Ključ za autentikaciju e-fakture\nU opciji – Izlazni račun\nPolje – Pošalji e-fakturu\nZa pristup sistemu elektronskih faktura potrebno je da posedujete elektronski sertifikat, odnosno elektronski potpis, koji ste već dobili. Elektronski sertifikat koristite radi registracije na portalu e-faktura, što bi bio naredni korak.\nAktivacija na portalu e-faktura\nU daljem tekstu su prikazani postupci koje je potrebno obaviti pre nego što počnete da koristite SEF i e-fakture kroz Aktiv.rs:\nObaviti registraciju na sajtu www.efaktura.mfn.gov.rs – Na ovom sajtu registraciju vrše zakonski zastupnici svojim elektronskim potpisom\nDa bi se izvršilo generisanje API ključa za autentikaciju e-faktura, potrebno je da budete registrovani na portalu https://eid.gov.rs/, i da posedujete kvalifikovani elektronski sertifikat, ili parametre za dvofaktorsku autentikaciju.\nNakon ulaska u kontrolnu tablu portala idete na Podešavanja.\nU polju API status označite Aktivan (pre generisanja)\nDodavanje korisnika (knjigovođa)\nZakonski zastupnik nakon registracije može dodeliti ovlašććenja knjigovođama da u njihovo ime rade sa elektronskim fakturama\n– Dodavanje se vrši u opciji Podešavanja – Dodaj korisnika (knjigovođa).\nE-fakture kroz program Aktiv.rs se nalaze na produkciji i dostupne su našim korisnicima. Dovoljno je da za početak ispratite korake iz uputstva i da aktivirate svoj nalog. Ukoliko je potrebna dodatna pomoć radi uvezivanja sa programom, obratite se našem timu.


Dugo poznati i kritički orijentisan portal sa juga Srbije - Južne vesti nedavno je dobio imenjaka - Južnevesti.info. Pored istog imena, i vizuelni dizajn dva sajta je gotovo identičan. Razlike se međutim, osim u domenu, primećuju u sadržaju vesti - jer „klonirane” Južnevesti.info propagiraju isključivo vlast i Srpsku naprednu stranku. Za razliku od originala (juznevesti.com), „kopirani” sajt (juznevesti.info) nema impresum, niti bilo kakve informacije o uredništvu i vlasništvu. Međutim, prema podacima koje su sakupili novinari iza svega stoji medijska mreža „Info 24” već poznata po sličnim „pozajmicama” identiteta.\nZbog kršenja Kodeksa novinara Srbije, tabloidi Srpski telegraf i Informer, kao i nedeljnik Nove kikindske dobili su javne opomene Komisije za žalbe Saveta za štampu, dok je tabloidu Kurir naloženo da odluku o prekršaju Kodeksa i objavi. Prekršaji su se najčešće odnosili na istinitost izveštavanja.\nSaslušan novinar Južnih vesti, policija tražila da otkrije svoje izvore\nNiška policija saslušala je novinara Južnih vesti Stefana Markovića po prijavi portparolke Opštine Medijana i zatražila od njega da otkrije izvor informacija za tekstove o malverzacijama u toj niškoj opštini. Markoviću je na teret stavljeno posedovanje ličnih podataka (jedinstvenih matičnih brojeva) portparolke, kao i vozača predsednika opštine.\nJužne vesti: Poreska uprava nas gasi propisima koji važe za javni sektor\nIako ni posle šestomesečne intenzivne kontrole nisu pronašli ni jedan prekršaj u poslovanju Južnih vesti, poreski inspektori su utvrdili da ovaj medij navodno duguje milionski iznos. Ministarstvo finansija je pokrenulo proceduru prinudne naplate i pre konačne odluke suda, piše ovaj portal iz Niša.\nBrnabić: Prekinuti poreske kontrole Južnih vesti ako za to nema potrebe\nPremijerka Ana Brnabić razgovarala je danas sa direktorkom Poreske uprave Draganom Marković i zatražila od nje da se prekine sa poreskim kontrolama Južnih vesti, ukoliko za tim nema potrebe, piše FoNet.\nNezavisno udruženje novinara Srbije (NUNS) pozvalo je u otvorenom pismu predsednicu Vlade Anu Brnabić da povodom neuobičajene i iscrpljujuće poreske kontrole koja već duže od pet meseci opseda Južne vesti stane u odbranu novinarskih i medijskih sloboda kako bi se zaustavili administrativni pritisci koji ugrožavaju opstanak nezavisnih medija u Srbiji.\nNemušti odgovori Poreske uprave o pritiscima na Južne vesti\nNa pitanja Raskrikavanja da objasni razloge zbog kojih skoro svake godine poreska inspekcija proverava poslovanje „Južnih vesti“ Poreska uprava odgovorila je kratko da su ti podaci tajna i da sve rade u skladu sa zakonom.


PočetnaVestiBiznis ITBiznis IT vestiNZXT kupio Forge i značajno pojačao svoj softverski deo\n31.07.2018 17:09 | 0 Biznis IT\nNZXT je jedno od vodećih imena na polju razvoja uređaja za PC gejming koji su kontrolisani naprednim softverskim rešenjima. Danas je zvanično objavio da je kompletiran postupak akvizicije softversko-programerske kuće Forge iz San Franciska, jedne od prvih koja je tržištu ponudila softversko rešenje za snimanje i deljenje PC "gejmplej" sadržaja. Obe kompanije su osnovane sa ciljem razvoja PC-a kao najpodesnije i društveno najmasovnije gejming platforme. Pod okriljem akvizicije koja je sklopljena 03. jula 2018. godine, osoblje Forge-a će se pridružiti NZXT timu na različitim pozicijama od inženjera do upravljačkih funkcija. Johnny Hou, osnivač kompanije NZXT će nastaviti sa svojom dosadašnjom funkcijom kao predsednik i izvršni direktor kompanije. Jared Kim, osnivač kompanije Forge, će preuzeti funkciju podpredsednika, softverske divizije u NZXT-u. Finanskijski detalji novo-ugovorenog posla nisu poznati.\nNZXT je već duže vremena glasnogovornik "Smart PC" koncepta – hardverske platforme pokretane integrisanim softverom čiji je cilj da se u potpunosti eliminištu problemi prilikom konfigurisanja, upravljanja i korišćenja PC računara. Njegova uloga je da podesi i optimizuje PC u pravcu optimalnih gejming performansi – počev od idealnog upravljanja hlađenjem do overkloking mogućnosti – koje je do sada bilo pod ručnom kontrolom korisnika. Sve to korišćenjem znanja stečenog zajedno kroz iskustvo i proces učenja. Sa napretkom ostvarenim u oblastima komplikovanih proračuna i mašinskog učenja, a što je do sada tradicionalno bilo predmet prećutnog pristanka, standardnih početnih podešavnja ili postupka postepenog učenja, od sada može biti u potpunosti automatizovan proces.\n"U NZXT-u osećamo da je industrija ostvarila veliki napredak u nameri pojednostavljenja iskustva u konfigurisanju i korišćenju PC gejming računara, ali je tu još uvek dovoljno prostora i brojne mogućnosti za potencijalno unapređenje", izjavio je Johnny Hou. "Novo partnerstvo je sledeći korak u pravcu stvaranja PC-a kao najbolje gejming platforme. Donoseći neverovatan talenat i iskustvo, Forge tim će nam pomoći u nameri stvaranja naprednih alata kao što su CAM i funkcija adaptivne redukcije buke (ANR) čije blagodeti već osećate, a što će dodatno učvrstiti poziciju NZXT-a u budućnosti".\nSve se vrti oko gejminga\nForge je posvećen izgradnji boljeg osećaja povezivanja gejming populacije i naprednijeg iskustva PC gejminga među najmasovnijom populacijom korisnika PC tehnologija, pomoću razvoja softverskih alata i programa koji omogućuju gejmerima lako snimanje najzanimljivijih "gejmplej" momenata u najkraćem mogućem trenutku, obradu videa i pripremu za deljenje, pa čak i prenos uživo kompletnih gejming sesija direktno preko Twitch i You Tube kanala. Njihov iskusni softverski tim je napravio sistem za snimanje kadrova u igrama, prenos sadržaja uživo i upotrebu naprednih funkcija direktno iz igara, naprednu tehnologiju koju koriste već sada milioni gejmera širom sveta.\n"Činjenica da je hardver posatao značajno kompleksniji je prepreka za mnoge PC gejmere i naš plan je da uposlimo softver kako bi smanjili uticaj dotičnog problema", izjavio je Jared Kim. "To je šansa za veoma sposobne stručnjake u našem softverskom timu - da budu direktno anagažovani u svakoj etapi razvoja PC gejming hardvera naprednih karakteristika, a što je sa druge strane jedinstvena prilika i iskustvo. Veoma smo uzbuđeni što ćemo raditi zajedno sa NZXT-om na stvaranju nove generacije proizvoda".


Aleksandra Čamagić posetila Žitorađu - Topličke Vesti\nAleksandra Čamagić posetila Žitorađu\nDrugi pišu19. novembra 2021.\nŽITORAĐA- Pomoćnica ministra u Ministarstvu za brigu o porodici i demografiju u Vladi Republike Srbije Aleksandra Čamagić, boravila je juče u radnoj poseti opštini Žitorađa. Ona je izjavila da je svako novčano izdvajanje u malim opštinama, za porodicu od velikog značaja, ali da je podjednako važna i atmosfera podrške mladim parovima da ostanu u lokalnoj sredini.\nKada pričamo o broju stanovnika drago mi je što sam čula da u opštini Žitorađa funkcioniše škola, jedna među većim školama u Srbiji po broju đaka, sa 19 isturenih odeljenja i centralnim objektom i da ima dovoljno đaka, a to samo po sebi govori o broju stanovnika u ovoj sredini- rekla je pomoćnica ministra.\nDodala je da broj novorođene dece u Srbiji, prvi put od kako se vodi statistika, manji od 62 hiljade, što je zabrinjavajući podatak, a da je prošle godine razlika između broja preminulih i rođenih 55 hiljada, i kako ističe nestao je, slikovito rečeno, grad veličine Šapca.\nO ozbiljnosti situacije govori i podatak da prvi put u Vladi imamo Ministarstvo za brigu o porodici i demografiju i ovi naši obilasci su zapravo prilika da vidimo kakva je stvarna slika na terenu i da saznamo kako i na koji način možemo da pomognemo i doprinesemo da se ova slika popravi- rekla je Aleksandra Čamagić u izjavi za naš medij.\nNaglasila je da u Srbiji samo tri mesta imaju pozitivan prirodni priraštaj, a to su Tutin, Novi Pazar i Preševo, dok Beograd i Novi Sad više nemaju više pozitivan prirodni priraštaj, što je jako zabrinjavajuća činjenica.\nMala mesta se prazne, sve više ljudi odlazi u velike gradove, iako se nikad više nego sada nije radilo na tom polju da se zadrže mladi da ostanu u svojim malim sredinama, na selu, i osnuju porodice. Trudili smo se da uradimo puteve, ulažemo u vrtiće i škole, ali i da privučemo investitore kako bi mladi ljudi lakše došli do posla i ostali na svom ognjištu- istakla je ona.\nAleksandra Čamagić, razgovarala je potom i sa predsednikom Opštine Žitorađa, Ivanom Stanojevićem.\nOn je izjavio da poput drugih opština u ovom kraju, Žitorađa veliki deo budžeta odvaja na održavanje lokalnih puteva i podsticaje poljoprivrednicima.\n-Uz podršku Ministarstva prosvete renoviran je vrtić u Žitorađi, a s Ministarstvom poljoprivrede, ulažemo u elektrifikaciju navodnjavanja zemljišta, da bi poljoprivredni proizvodi sa ovog područja bili jeftiniji i konkurentniji na tržištu – rekao je Stanojević.\nDodao je da se nada da će uz podršku nadležnih uskoro biti otvorena nova radna mesta dovođenjem investitora, jer je to i glavni problem opštine Žitorađa, kako bi mladi lakše dolazili do posla.\nStanojevićje istakao da u narednom periodu računa na resorna ministarstva da će izdvojiti i sredstva za uređenje putne, vodovodne i kanalizacione mreže.\nTrenutno radimo veliki projekat po kojem bi trebalo da dve trećine opštine Žitorađa dobije vodovodni sistem i zdravu pijaću vodu- istakao je Stanojević.\nPredsednik opštine Žitorađa dodao je da je lokalna samouprava prošle godine završila nadogradnju i adaptaciju vrtića i da su među retkim opštinama gde neće postojati liste čekanja za upis dece, što je veliki uspeh za malu sredinu.\nIgor na Učesnici ekoloških protesta u Prokuplju iz čista mira polupali čoveku auto


Ustavni sud BiH u četvrtak ponovo o 9. januaru\nObilježavanje 9. januara, Dana RS, ponovo će biti predmetom ocjene ustavnosti Ustavnog suda Bosne i Hercegovine.\nNaime, ova pravosudna institucija će na dvodnevnoj plenarnoj sjednici, zakazanoj za 28. i 29. mart, razmatrati apelaciju devet delegata u Vijeću naroda RS, kojom se želi osporiti Zakon o Danu RS, odnosno 9. januar kao Dana ovog entiteta.\nApelacija je upućena Ustavnom sudu BiH 5. januara prošle godine.\nO ustavnosti 9. januara Ustavni sud BiH izjasnio se 26. novembra 2015. godine, kada je razmatrao apelaciju Bakira Izetbegovića. Tada je utvrđeno da je 9. januar kao “Dan RS” neustavan, odnosno da Zakon o praznicima ovog entiteta nije u skladu sa članom I/2. Ustava BiH.\nNo, vlast u RS-u se usprotivila ovakvoj odluci Ustavnog suda BiH, pa je u septembru 2016. raspisala referendum na kojem se 99,79 građana izjasnilo da žele obilježavati 9. januar kao Dan RS.\nPrethodno je Ustavni sud BiH odbio zahtjev Narodne skupštine RS za preispitivanje odluke o neustavnosti 9. januara i donio privremenu mjeru kojom je zabranio daljnje aktivnosti na provođenju referenduma.\nNakon referenduma, Narodna skupština je usvojila Zakon o Danu RS, gdje se navodi da se “na osnovu potvrđene volje građana RS, 9. januar utvrđuje kao Dan Republike”.\nUpravo će ovaj zakon biti predmetom ocjene ustavnosti na predstojećoj plenarnoj sjednici Ustavnog suda BiH, jer se na njenom dnevnom redu nalazi Zahtjev devet delegata Vijeća naroda Republike Srpske za ocjenu ustavnosti člana 2. stav 1. Zakona o Danu Republike Srpske.


Formiran pregovarački tim koji se može dopunjavati\nPredsjednica Republike Srpske Željka Cvijanović izjavila je danas povodom razgovora o budućnosti BiH koje su inicirali zvaničnici Srpske, da je formiran pregovarački tim, koji se može dopunjavati.\nOna je dodala da je pokrenula aktivnosti o ovome shodno zaključcima Narodne skupštine Republike Srpske u kojima je navedeno da se od predsjednika Republike očekuje da pokrene aktivnost o uključivanju predstavnika parlamentarnih partija, gdje mogu biti predsjednici partija ili neko drugi koga partija ovlasti.\n“Opozicija je odlučila da ne učestvuje u tome, a neki su objasnili da je razlog zbog toga što nisu učestvovali u donošenju tih zaključaka. Drugi su rekli da nemaju nikakav problem da se tako nešto napravi, ali drže se svoje priče. Po meni, to su neka nezrela objašnjenja, međutim važno je da je ovaj tim formiran i da smo mi ispunili svoju obavezu što se tiče Republike Srpske”, rekla je Cvijanović Srni u Kostajnici.\nPrema njenim riječima, pismo sa imenima i obavještenjima tog tipa upućeno je i predsjedniku Federacije BiH Marinku Čavari, predstavnicima konstitutivnih naroda onako kako je predviđeno skupštinskim zaključcima.\nCvijanović je navela da je od HDZ-a BiH dobijena saglasnost za učestvovanje u razgovorima, te napomenula da je ova stranka mnogo puta delegirala neka pitanja koja su vezana za budućnost zemlje.\n“Što se tiče Bošnjaka i njihove politike, konkretno SDA, ja to prepoznajem kao zabijanje glave u pijesak”, rekla je Cvijanović.\nCvijanović je kao konkretan primjer navela posljednji istup ministra inostranih poslova u Savjetu ministara Bisere Turković, koja, kako je rekla, može da ide u inostranstvo da pravi neku izložbu, a ne može da sjedi kod kuće da razgovara sa onima s kojima treba "urediti kuću i dvorište, da se vidi kako će to funkcionisati".\n“Razlog za to je što su oni razmaženi dugi niz godina i što im se uvijek izlazilo u susret kada su u pitanju stranci koji su funkcionisali ovdje u BiH. Oni su izgubili želju i volju da bilo s kim razgovaraju, nego brane nešto što nije napadnuto, a u stvari ne prepoznaju šansu da rade na onom što treba da bude predmet naših razgovora”, rekla je Cvijanović.\nCvijanović ističe da je to prilično osjetljivo političko pitanje i dodaje da Republici Srpskoj trebaju sagovornici, jer postoji mnogo tema o kojima bi bilo dobro razgovarati ako postoji želja da se urede odnosi, a ne da kad god neko ode u inostranstvo da nešto kaže, da onda dva druga naroda kažu da to nije zajednički stav.\n“To je besmislena država ako tako funkcionišemo. Problem, nažalost, i mnogi vide kao besmislen zbog svega toga. Naša namjera je da sjedimo i razgovaramo o nekoliko ključnih pitanja”, rekla je Cvijanović.\nPredsjednica Srpske kaže da postoji i nekoliko pitanja koja možda ne djeluju da su ključna, ali su veoma važna kada je u pitanju održanje i ekonomskog i finansijskog života, ali i neke političke stabilnosti i razumijevanja.\n“Dakle, vrata su širom otvorena. Ko hoće da uđe, ući će, ko neće da uđe, neće ući, ali samim tim isključujemo mogućnost da ovdje napravimo neki ambijent koji će biti po volji svima”, rekla je Cvijanović.\nKovačević: Nakon tajne saradnje opozicija voljna da sa Šmitom i javno sarađuje\nAutobusi mijenjaju trase: Obustava saobraćaja zbog održavanja Bogojavljenske litije


Brza pruga Beograd – Sarajevo preko Zvornika – Zvornik Danas\nNaslovna/VIJESTI/Ex-Yu/Brza pruga Beograd – Sarajevo preko Zvornika\nRedakcija Send an email 26. avgusta 2015\nZa modernizaciju pruge koja će Sarajevo povezati sa Beogradom, biće potrebno najmanje 105 miliona evra, kažu u Ministarstvu transporta i komunikacija BiH, prenosi B92.\nPlan vlasti BiH i RS je da se uz međunarodnu finansijsku pomoć u doglednoj budućnosti izgradi i modernizuje i pruga koja će od Banjaluke, preko Novog Grada i Dobrljina, biti povezana sa prugama u Hrvatskoj, pišu Nezavisne novine.\n„Ovom željezničkom prugom Dobrljin – Novi Grad – Banjaluka – Doboj – Tuzla – Zvornik ostvarila bi se mogućnost realizacije projekta brzih pruga jugoistočne Evrope sa prosječnom brzinom do 160 kilometara na sat“, kažu u Ministarstvu transporta i komunikacija BiH.\nNaime, na samitu o zapadnom Balkanu, koji će biti održan 27. avgusta ove godine u Beču, zvaničnici BiH i Srbije zajednički će predstaviti projekat izgradnje i modernizacije pruge Beograd – Sarajevo i od EU zatražiti finansijsku pomoć za taj projekat.\nPruga koja bi povezala Beograd i Sarajevo išla bi trasom Sarajevo – Zenica – Doboj – Tuzla – Zvornik – Loznica – Valjevo – Beograd.\nPruga koja prolazi kroz BiH već postoji, ali, kako kažu u Ministarstvu transporta i komunikacija, neophodna je modernizacija, prije svega elektrifikacija trase Doboj – Tuzla – Zvornik, za šta je, prema procijenama, neophodno oko 90 miliona evra. Pored toga, još jedan od složenijih i skupljih radova na toj dionici bila bi sanacija tunela Križevići, koja bi koštala više od 15 miliona evra.\n„Modernizacija pruge podrazumjeva rekonstrukciju pruge kako bi se postigle veće brzine u skladu sa standardima Transevropskih željeznica (TER) i standarda Evropske unije, a za to je neophodna elektrifikacija i modernizacija signalno-sigurnosnih i telekomunikacionih sistema“, kažu u tom Ministarstvu.\nSanaciju i modernizaciju pruge kroz BiH dalje prema Srbiji priželjkuju i u RS, posebno zbog sanacije tunela Križevići, a kako je nedavno rekao Neđo Trninić, ministar saobraćaja i veza RS, za njih je prioritet pravac Novi Grad – Prijedor-Banjaluka – Doboj – Zvornik, za koji se nadaju da će ući u osnovnu mrežu jugoistočne Evrope.\nOvaj pravac pruge, odnosno njen remont i modernizacija od Banjaluke preko Prijedora do Novog Grada i Dobrljina, na granici sa Hrvatskom, koštao bi oko 75 miliona evra.\nbeograd bih pruga sarajevo srbija


Blindirani Bentley Bentayga se prodaje za 4 miliona dolara - AutoExclusive - Auto vesti, Novi, Luksuzni, Polovni automobili...\nBlindirani Bentley Bentayga se prodaje za 4 miliona dolara\nKanadski proizvođač blindiranih vozila, INKAS, skoro je iskoristio svo svoje znanje, kako bi kreirao prvi svetski blindirani Bentely Bentayga model, odnosno nezaustavljivu tvrđavu koja je idealna opcija za sve one VIP osobe, a možda i ponekog zlikovca iz filmova o Džejms Bondu. Sa cenom od 500.000 dolara, neverovatni SUV nudi ultimativnu kombinaciju raskoši i zaštite, odnosno dve stvari koje su definitivno najvažnije njegovoj ciljanoj klijenteli.\nBezbednosni specijalisti INKAS brenda koristili su vrhunsku tehnologiju kako bi ojačali ovaj Bentley model, a da mu pritom ne dodaju previše težine sa ciljem zadržavanja njegove impresivne snage, vozačke dinamike i besprekornog izgleda. Kao rezultat, blindirani Bentayga model dobio je CEN 1063 BR6 standardnu zaštitu, što znači da on može zaustaviti pucnjeve iz 7.62 mm puške kao što je AK47 ili ArmaLite AR-10, ali to je samo maleni deo njegove privlačnosti.\nBentayga ima zaštitu svog rezervoara, vešanja, akumulatora i ECu, a pored svega toga, on može podneti udar dve DM51 ručne granate. Kupci koji žele još više zaštite mogu poručiti dodatne opcije, koje uključuju jedinstvenu protekciju izduvne grane, specijalni sistem dimne zavese, svetla za hitni slučaj, otporne točkove, sistem za sprečavanje požara kod motora, kao i električne ručke na vratima koje mogu šokirati svakoga ko pokuša na silu da otvori vrata.\nPrvi blindirani Bentley Bentayga baziran je na modelu sa vrha opsega, koji dolazi sa masivnim 6.0 litarskim W12 motorm koji razvija 600 konjskih snaga. Kanadski brend nije podelio sa svojim fanovima težinu zaštitnih elemenata koje je ugradio u Bentaygu, ali očekujemo da će luksuzni SUV imati skoro pa identične performanse.


Lekcija - Blic Online\nDok se ostatak sveta muči da spreči rapidno širenja novog korona virusa, izgleda da Hong Kong uspešno kontroliše epidemiju – delimično zbog iskustva sa virusom iz iste porodice SARS, koji se pojavio 2003, piše “Blumberg”.\nSijarto: Lekcije Junkera o hrišćanskoj demokratiji - loša šala\nMađarski ministar spoljnih poslova Peter Sijarto ocenio je danas da je to što, kako je rekao, predsednik Evropske komisije Žan-Kloda Junker drugima "drži predavanje" o hrišćanskoj demokratiji - "loša šala".\nSvakog ponedeljka "Blic" vam poklanja knjigu "Engleski za klince" uz koju će deca najlakše savladati početne lekcije i upoznati se sa ovim jezikom. U ponedeljak, 24. decembra, na poklon drugi nastavak iz ovog serijala - "Engleski za klince: Nauči da se predstaviš".\nMajka se gadila "prljavog radnika", ali kad je saznala ko je on POSTIDELA SE (FOTO)\nNormalno je da obučemo nešto pristojno i čisto kada idemo u kupovinu, zar ne? Ali, kada ste građevinski radnik koji nakon posla sav umoran ide u prodavnicu kako bi sebi kupio nešto da jede, onda o čistoj odeći ni ne razmišljate.\nAmerički predsednik Donald Tramp poznat je kao neko ko retko kad promisli pre nego što nešto kaže ili objavi na društvenim mrežama.\nSUDAR DŽINOVA "Nadamo se da su naše komšije NAUČILE LEKCIJU"\nKineski ministar spoljnih poslova Vang Ji izjavio je danas da se nada da Indija može “naučiti lekciju” iz nedavno razrešenog graničnog spora i izbeći pojave sličnih incidenata u budućnosti, preneo je “Blumberg”.\nSrbija očitala lekciju Evropi\nSrbija je načinom na koji tretira izbeglice očitala lekciju EU i pokazala joj na dobar način da treba da se pozabavi evropskim statusom Srbije, kaže za "Blic" Luiš Amado, nekadašnji šef diplomatije Portugala.\nŽeljko Vasić: Postoji lekcija Novaka Đokovića koju svi treba da naučimo\nNakon što je došao sa porodičnog letovanja, Željko Vasić privodi kraju snimanje novog albuma i između koncerata stiže da odgleda mečeve ovogodišnjeg Vimbldona.\nIdeja za roditelje: posle ove lekcije, dečaku neće pasti na pamet da bude nemiran\nĆikita Hil, majka 10-godišnjeg dečaka iz američke države Džordžija, rešila je da ga nauči lekciju i kazni ga lažnim hapšenjem, samo što on nije znao da je sve iscenirano.\nPosle ove lekcije, ovaj dečak više neće lagati oca\nOvaj dečačić se gorko pokajao što je ocu ispričao laž o tome kako ga je neko maltretirao u školi. Snimak počinje očevom reakcijom, koji je očigledno shvatio da je dečak lagao, ali je prihvatio igru.\nLEKCIJA OD SLONA Da li biste je prihvatili?\nČesto volimo da ističemo činjenicu da je čovek najinteligentnije biće na svetu, ali neretko se desi da, sujetni kakvi jesmo, ostanemo bez teksta pred nečim što urade "manje inteligentna bića". Snimak koji ćete upravo odgledati je jedan od tih prizora pred kojim moramo da zastanemo i postidimo se.\nBOLJE OD BATINA, ZAISTA? Džejmi Oliver ne tuče ćerku, kažnjava je najljućim papričicama na svetu!\nDžejmi Oliver (39) jedan od najpopularnijih TV kuvara danas, otkrio je da je morao da pribegne lukavstvu kako bi najstariju ćerku kaznio zbog neposlušnosti.\nBorislav Stefanović: Naučili smo lekciju, nastavljamo borbu\nŠef poslaničke grupe Demokratske stranke u Skupštini Srbije Borislav Stefanović izjavio je danas da je ta stranka naučila lekciju poraza na izborima 2012, istakavši da je poraz u Vrbasu pokazatelj da je DS živa i da nastavlja borbu protiv "nesposobnog i nestručnog režima".\nBan ki-Mun na Brionima sa Josipovićem i Milanovićem\nGeneralni sekretar Ujedinjenih nacija Ban Ki-mun razgovarao je danas na Brionima sa premijerom Zoranom Milanovićem o situaciji na Balkanu, uticaju krize u Evropi na svetske privredne tokove, problemu nezaposlenosti mladih i jačanju političke participacije žena.


Ambasadori Australije i Koreje posetili Zrenjanin u okviru kampanje“Zelena Srbija” | ZR KLIK\nGrad Zrenjanin danas su poseteli ambasadori Australije Rut Stjuart i ambasador Republike Koreje Če Hjong Ćan u okviru ekološke, društveno-odgovorne kampanje “Zelena Srbija”, koju realizuje kompanija “Color Media Communications”, pod pokroviteljstvom Direktorata za radijacionu i nuklearnu sigurnost i bezbednost Srbije (SRBATOM) i uz podršku Pokrajinskog sekretarijata za urbanizam i zaštitu životne sredine. Partneri projekta su JP „Vojvodinašume“, OTP banka Srbije i kompanije “Lidl” i “Telenor”.\nZrenjanin je prva sredina, od deset gradova i opština Srbije, u kojima će ovog proleća biti sprovedena akcija sadnje novih stabala, a s ciljem projekta da podigne svest građana, lokalnih samouprava i kompanija o tome koliko je značajno pošumljavanje naše zemlje.\nOvaj projekat podržavaju i strana diplomatska predstavništva u Srbiji, te je danas za njih priređen i prijem u Gradskoj kući, a domaćini su bili zamenik gradonačelnika Zrenjanina Saša Santovac, načelnica Srednjobanatskog upravnog okruga Snežana Vučurević i predsednik Skupštine grada Čedomir Janjić.\nAmbasador Republike Koreje, u znak prijateljstva dva naroda i države, uručio je i donaciju Gradu Zrenjaninu u vidu paketa zaštitnih maski. Istakao je dobru saradnju ambasade s našim gradom, oličenu, između ostalog, i u velikoj privrednoj investiciji, otvaranju korejske fabrike “Eseks” u industrijskoj zoni “Jugoistok” u Zrenjaninu.\nZamenik gradonačelnika Saša Santovac istakao je značaj današnje posete, jer se ne dešava često da u Zrenjaninu istovremeno borave dva najviša diplomatska predstavnika svojih zemalja.\n“Sa ambasadorom Južne Koreje smo razgovarali o investicijama u našem gradu, jer u Zrenjaninu uspešno posluje kompanija “Eseks”, i ambasador Če je na početku svog mandata bio na svečanom otvaranju pogona pomenute kompanije. Kada je reč o ambasadi Australije, sa ambasadorkom smo porazgovarali o kulturnoj saradnji, odnosno o mogućnosti prikazivanja australijskih filmova našoj bioskopskoj publici”, naveo je Santovac.\nNakon prijema, ambasadori su se pridružili organizatorima i pokroviteljima akcije, na sadnji novog drvoreda u Ulici Vojvode Bojovića u Zrenjaninu.\nOvu lokaciju, kao pogodnu za sadnju, odabralo je JKP “Čistoća i zelenilo” i ulica je dobila drvored crvene ukrasne šljive. Akciji sadnje prethodila su obraćanja učesnika, a u ime domaćina, pozdravio ih je i poželeo dobrodošlicu zamenik gradonačelnika Saša Santovac.\nOn je istakao značaj ovakvih akcija, koje treba da izmene sliku Vojvodine i grada Zrenjanina, kao nedovoljno pošumljenih sredina i uputio zahvalnost organizatorima što su uvrstili naš grad među gradove u zemlji koji će ovog proleća biti domaćini “Zelene Srbije”. Pozdravio je predstavnike organizacija i kompanija koje razumeju značaj društvene odgovornosti. Posebno je pozdravio ambasadore koji su danas došli u Zrenjanin i naglasio da nam to daje dodatnu obavezu i zadatak da s ovakvim aktivnostima nastavimo.\n“Akcija “Zelena Srbija” značajna je za naš grad, pored niza aktivnosti koje smo imali u ovoj godini i kojima želimo da podignemo svest naših sugrađana da je potrebno zasaditi drvo, da je potrebno brinuti o drvetu, da je neophodno imati zeleni grad i da na tome treba svi da radimo. Delili smo našim sugrađanima besplatne sadnice i zajedno učestvovali u nizu aktivnosti s različitim udruženjima i grupama. Zahvalni smo i Ministarstvu životne sredine što je Gradu Zrenjaninu obezbedilo sredstva da ove godine rekonstruišemo jedan park u našem gradu, u interesu svih onih koji u Zrenjaninu žive ili u njega dolaze. Činimo korak po korak, do zelenijeg grada, kvalitetnijih uslova života i bolje životne sredine”, poručio je Saša Santovac.\nPomoćnik Pokrajinskog sekretara za urbanizam i zaštitu životne sredine Nemanja Erceg napomenuo je da je srednji Banat jedan od najmanje pošumljenih delova naše zemlje i da su ovaj sekretarijat i Pokrajinska vlada učestvovali u različitim akcijama ozelenjavanja širom Vojvodine, kao i na podizanju ekološke svesti građana, bez čije pomoći se ne može uspostaviti zdravija i čistija životna sredina.\nSlađan Velinov, direktor SRBATOM, istakao je da je projekat “Zelena Srbija” začet kao ideja povezivanja državnih institucija i lokalnih samouprava, s najboljim praksama drugih prijateljskih zemalja, kroz niz aktivnosti, kao i sadnjom simboličnog broja sadnica po gradovima Srbije ili uređenjem postojećih parkova i zelenih površina.\nNjena ekselencija ambasadorka Australije Rut Stjuart rekla je da je čast i zadovoljstvo učestvovati u jednom ovakvom projektu, usmerenom ka podizanju svesti i poboljšanju uslova života i stanovanja u oblasti koja je pretežno poljoprivredna, dok je ambasador Republike Koreje Če Hjong Ćan istakao da se u njegovoj zemlji planskom i sistematskom pošumljavanju posvećuje posebna pažnja, da je u nekim segmentima ta oblast i važnija od privrede, i da u tom procesu učestvuje cela država, na čelu s predsednikom. Projekat “Zelena Srbija” smatra značajnim ne samo za našu zemlju, već i za okruženje.\nSlađana Dabić, stručni saradnik za gajenje i zaštitu šuma JP „Vojvodinašume“, takođe je izrazila zadovoljstvo što to preduzeće već tradicionalno daje podršku ovakvim aktivnostima, kampanjama i projektima koji su u poslednje vreme intenzivirani. Rekla je da je JP „Vojvodinašume“, od početka sezone pošumljavanja, doniralo preko 6.600 sadnica šumskih i ukrasnih vrsta drveća i da je, u okviru redovnog delovanja, izvršilo obnovu šuma i pošumljavanja na površini od 2.100 hektara.\nU ime partnera kampanje “Zelena Srbija”, prisutnima su se obratili još i Aleksandra Milić, predstavnica kompanije “Lidl” i Miljan Lazarević, ispred kompanije “Telenor”.


Trening o javnim finansijama u NS info kutku - EU Info Centar\nCentar za organizovano demokratsko okruženje (CODE) održao je jednodnevni trening „Istraživanje i praćenje javnih finansija na lokalnom nivou“ u prostorijama novosadskog EU info kutka. Trening je bio namenjen prvenstveno novinarima i organizacijama civilnog društva.\nUčesnici su dobili opširne informacije o strukturi budžeta, gde su najčešće moguće pronevere, kao i koji dokumenti moraju da budu dostupni građanima preko sajta opštine ili grada, ali su obrađena i pitanja o javnim finansijama koja pojedinac može postaviti lokalnim nosiocima vlasti.\nŠta su javne nabavke, ravnopravno oporezivanje, pristup informacijama od javnog značaja, te kako građanima na jednostavan način približiti ove teme? Koje najčešće greške novinari prave u izveštavanju o javnim finansijama?\nSva ova pitanja bila su više nego korisna za predstavnike medija, ali i za predstavnike nevladinog sektora, koji su dobio informacije o tome kako i gde pristupiti fondovima iz budžeta. Poseban akcenat stavljen je na Republički budžet i budžet Grada Novog Sada za 2019. godinu.\nBiti informisan i pre svega svestan da je upravljanje javnim budžetima, pitanje koje se tiče svih građana tema je od izuzetnog značaja za napredak jedne države.\nInače, Centar za organizovano demokratsko okruženje – CODE je nezavisno, nevladino, neprofitno i nestranačko udruženje, osnovano 2018. godine u Beogradu. Organizacija je osnovana sa ciljem da doprinese razvoju demokratskog društva i vladavine prava, kao i da pruži podršku i osnaži građane da u većoj meri učestvuju u kreiranju javnih politika i donošenju političkih odluka.


Savez sindikata Srpske o povećanju plata\nVeć sutra, Savez sindikata Srpske, dostaviće Vladi dokument "Veće plate i bolji uslovi rada za ostanak radnika u Republici Srpskoj". Kažu, analizirali su položaj radnika i rast plata, ali i benefite poslodavaca.\nTrenutnom situacijom nisu zadovoljni. Zbog toga očekuju da Vlada Srpske usvoji trogodišnji dokument o povećanju plata za najmanje 10 odsto godišnje.\n"Bez takvog dokumenta mi ćemo imati situaicju koju imamo sada da poslodavci gube volju da pregovaraju o kolektivnim ugovorima, taj dokument je novo, nešto drugačije", istakla je Ranka Mišić, predsjednik Saveza sindikata Republike Srpske.\nPred Vladu će i prijedlog programa globalnih i sektorskih mjera koje je donio Savez sindikata.\n"Te mjere smo podijelili u tri grupe, zakonodavne aktivnosti, strateške aktivnosti i socijalni dijalog", rekao je Goran Stanković, generalni sekretar Saveza sindikata Republike Srpske.\nCilj ovih aktivnosti je da se poveća najniža, ali i sektorske plate u Srpskoj kako bi radnici bili više motivisani. U Savezu sindikata kažu da poslodavci koriste sve benefite koje im država daje, ali nisu spremni da dio dobiti podijele i sa radnicima.\nSavez sindikata RS plate\nSvađa završila tragično: Ubijen muškarac dok je pokušao da rastavi osobe koje su se tukle\n1 glasova 100%